title: Absoluuttinen idealismi

text: Brittiläinen idealismi on nimitys uushegeliläiselle absoluuttiselle idealismille, joka oli akateemisen filosofian valtavirtaus Isossa-Britanniassa 1800-luvun loppupuolella. Se oli eräällä tavalla saksalaisen idealistisen liikkeen laajennos. Brittiläinen idealismi vastasi Immanuel Kantin ja G. W. F. Hegelin ajatteluun ja omaksui osan hegeliläisestä terminologiasta. Brittiläisistä idealisteista merkittävimmät olivat F. H. Bradley ja J. M. E. McTaggart. 1900-luvun alkupuolelle tultaessa sellaisten filosofien kuin Bertrand Russell ja G. E. Moore vastustus johti idealismin ajan nopeaan päättymiseen ja analyyttisen filosofian nousuun englanninkielisissä maissa. Idealistisesta ajattelusta ei jäänyt juurikaan näkyviä jälkiä analyyttiseen filosofiaan.


title: Absoluuttinen idealismi

text: Analyyttisen filosofian kannattajat ovat kritisoineet Hegelin ajattelua toivottoman hämäränä. Eksistentialistit puolestaan ovat kritisoineet Hegeliä siitä, että hän valitsi lopulta olemuksellisen kokonaisuuden ohi olemassaolon partikularisuuden. Tietoteoreettisesti yhtenä Hegelin järjestelmän ongelmana on, millainen suhde spekulaatioilla on todellisuuteen sellaisenaan. Hänen metafysiikkansa kestävin ongelma vaikuttaa olevan kysymys siitä, kuinka henki eksternalisoi itsensä ja kuinka sen synnyttämät käsitteet voivat sanoa mitään totta luonnosta. Samaan aikaan niiden on kuitenkin pakko voida tehdä niin, koska muutoin Hegelin järjestelmän käsitteet eivät sanoisi mitään mistään, mikä ei ole itsessäänkin käsite, ja järjestelmä muuttuisi vain sisällyksettömien käsitteiden mutkikkaaksi peliksi.


title: Absoluuttinen idealismi

text: Arthur Schopenhauer huomautti, että Hegel loi absoluuttisen idealisminsa sen jälkeen kun Kant oli torjunut kaikki Jumalan olemassaolon todistukset. Absoluutti on persoonaton vastike Jumalan käsitteelle. Se on yksi subjekti, joka hahmottaa kaikkeuden yhtenä objektina. Yksilöt jakavat osan tästä hahmotuksesta. Koska kaikkeus on olemassa ajatuksena Absoluutin mielessä, ajatus on kopio Baruch Spinozan panenteismistä, missä kaikki on joko Jumala(a) tai luonto(a).


title: Absoluuttinen idealismi

text: G. E. Mooren kapinointi absoluuttista idealismia vastaan ilmeni arkijärjen puolustamisena absolutismin epäintuitiivisia johtopäätelmiä (esim. aika on epätodellista, muutos on epätodellista, erillisyys on epätodellista, epätäydellisyys on epätodellista, jne.) vastaan. Moore hyödynsi myös loogista analyysiä absolutisteja vastaan. Bertrand Russell julisti tätä edelleen ja aloitti analyyttisen filosofian perinteen, joka suuntautui hänen edeltäjiään vastaan. Omaa henkistä kehitystään kuvaillessaan Russell kertoi: ""Joitakin vuosia sen jälkeen kun hylkäsin [absolutismin] [...] ajattelin, että kaiken mitä Hegel on kieltänyt täytyy olla totta"". Hänen mukaansa ""G. E. Moore otti johdon kapinassa, ja minä seurasin, tuntien vapautuneeni. [Absolutismi] väitti, että kaikki mitä arkijärki uskoo on pelkästään näennäistä. Me palasimme toiseen ääripäähän ja ajattelimme, että kaikki, mitä arkijärki filosofian tai teologian vaikutuksesta riippumattomana pitää totena, on totta"".


title: Absoluuttinen idealismi

text: Erityisesti William James ja F. C. S. Schiller, kummatkin pragmatismin perustajia, ovat hyökänneet absoluuttista idealismia vastaan. James oli erityisen huolestunut absoluuttiseen idealismiin kiinteästi liittyvästä monismista, ja sen seurauksista sellaisille kysymyksille kuin pahan ongelma, vapaa tahto ja moraalinen toiminta. Schiller torjui absoluuttisen idealismin, koska se ei ollut juuri lainkaan kytköksissä käytännölliseen elämäämme, ja koska sen kannattajat eivät ymmärtäneet, että ajatukset ovat vain toiminnan työkaluja, eivätkä tarkoitettu tekemään löytöjä abstraktista maailmasta, jolla ei ole mitään vaikutusta meihin.


title: Absoluuttinen idealismi

text: Jotkut idealismin muodot, jotka ovat osana myös absoluuttista idealismia, ovat aiemmin olleet monien uskonnollisten ajattelijoiden ja filosofien suosiossa. Kristillisessä filosofiassa tällaista on edustanut muun muassa Mestari Eckhart. Se on myös hindulaisuuden ja monien buddhalaisuuden muotojen pohjana, mukaan lukien zen-buddhalaisuus, Madhyamika, Yogacara ja jotkut puhtaan maan polun tulkinnat. Näiden suuntausten lukeminen "absoluuttisen idealismin" nimikkeen alle olisi kuitenkin väärin, koska se hämärtäisi merkitykselliset erot näiden perinteiden välillä.


title: Absoluuttinen idealismi

text: Absoluutinen idealismi on muuttanut filosofista maisemaa suuresti. Paradoksaalisesti vaikutus on kuitenkin ollut ennen kaikkea sen kohtaaman voimakkaan vastustuksen muodossa. Sekä looginen positivismi että analyyttinen filosofia syntyivät vastustuksesta Englannin akateemista filosofiaa 1800-luvulla hallinnutta hegeliläisyyttä kohtaan. Myös mannermainen fenomenologia, eksistentialismi ja postmodernismi ovat pyrkineet vapautumaan hegeliläisestä ajattelusta. Martin Heidegger, yksi 1900-luvun mannermaisen filosofian johtavista hahmoista, halusi ottaa etäisyyttä Hegeliin. Sekä loogisia positivisteja että Heideggeria yhdisti metafysiikan syrjäyttäminen.


title: Absoluuttinen idealismi

text: Absoluuttinen idealismi on vaikuttanut humanistisiin tieteisiin laajalti. Saksassa näitä tieteitä kutsutaan nimellä "hengentieteet" ("Geisteswissenschaften"), joka on suoraa seurausta hegeliläisestä hengen ("Geist") ajatuksesta.


title: Absoluuttinen idealismi

text: Sosiologiassa Hegel on vaikuttanut ennen kaikkea Ralph Dahrendorfin ajatteluun. Historioitsija Francis Fukuyama sai vaikutteita Hegelin nimiin laitetusta "historian lopun" ajatuksesta. Se, että Hegel julisti historian loppua, on kuitenkin ranskalaisen Hegel-tutkijan Aleksandr Kojeven popularisoima myytti.


title: Mike Gravel

text: Maurice Robert ”Mike” Gravel (s. 13. toukokuuta 1930 Springfield, Massachusetts, Yhdysvallat) on yhdysvaltalainen poliitikko. Hän kuuluu demokraattiseen puolueeseen ja istui Yhdysvaltain senaatissa Alaskan edustajana vuosina 1969–1981.


title: Mike Gravel

text: Gravel syntyi kanadanranskalaiseen maahanmuuttajaperheeseen. Hän liittyi Yhdysvaltain maavoimiin vuonna 1951 ja opiskeli taloustiedettä Columbian yliopistossa.


title: Mike Gravel

text: Gravelin nimi tuli tunnetuksi Vietnamin sodan yhteydessä, ja hänellä oli merkittävä osa ”Pentagon-paperien” julkaisussa sodan jälkeen.


title: Mike Gravel

text: Gravelin ehdokkuus Yhdysvaltain presidentinvaalissa 2008 vahvistettiin 17. huhtikuuta 2006.


title: Garba

text: Garba on gujaratilainen naisten kansantanssi. Värikylläisiin asuihin sonnustautuneet tanssijat tanssivat perinteisesti tätä uskonnollista hedelmällisyystanssia musiikin ja laulujen säestyksellä 9-päiväisen Navaratri-juhlan aikaan lokakuussa. Tanssi aloitetaan Pujalla (rukouksella) ja aartilla. Tanssimuodostelmana on ympyrä, jonka keskelle asetetaan hindujumalatar Ambaa kuvaava patsas tai öljylamppu, jossa on tuli. Lamppu symboloi kohdun sisäistä elämää. Tanssimuodostelmana on ympyrä ja naiset kannattelevat päänsä päällä tanssiessaan myös pieniä ruukkuja joissa on öljylamppu. Tanssin nopeatempoinen rytmi muodostuu naisten sormien napsuttelusta ja taputuksista. Aika ajoin myös miehet tanssivat laulaen ja taputtaen tätä tanssia, jolloin sitä kutsutaan nimellä Garbi. Perinteisesti Garbaa tanssitaan vain öisin ja erityisenä rituaalinaan, mutta uudemmassa versiossaan sitä voidaan tanssia yhteisöllisenä tanssina pelkästä tanssimisen ilosta ja koska tahansa. Nykyään garba on myös kilpailulaji.


title: Linköping HC

text: Linköpings HC on Linköpingistä kotoisin oleva ruotsalainen jääkiekkojoukkue, joka pelaa maan ylimmällä sarjatasolla SHL:ssä. Seura on perustettu vuonna 1976, ja sen päävalmentajana toimii tällä hetkellä Roger Melin. Linköpings HC on selviytynyt kaksi kertaa finaalisarjaan, kausilla 2006–2007 ja 2007–2008, häviten kuitenkin molemmilla kerroilla. Joukkueessa ovat pelanneet suomalaisista muun muassa Fredrik Norrena, Mikko Luoma, Mikko Peltola, Ville Vahalahti, Pekka Saravo, Teemu Aalto ja Mika Noronen.


title: 82 Eridani

text: 82 Eridani (82. G. Eridani, e Eridani) on keltainen pääsarjan tähti 19,8 valovuoden päässä. Se kuuluu vanhaan metalliköyhään tähtipopulaatio II:een ja liikkuu avaruudessa nopeasti, eikä kulje Linnunradan kiekon tähtien mukana. Tähti muistuttaa jonkin verran Aurinkoa, mutta on sitä himmeämpi. Toisaalta se on spektriluokkaansa nähden epätavallisen kirkas.


title: Sirkkaäyriäiset

text: Sirkkaäyriäiset eli mantisravut ("Stomatopoda") ovat kuoriäyriäisten lahko. Sirkkaäyriäisiä tunnetaan noin 400 lajia, joista suurin osa elää trooppisilla merialueilla. Ne voivat elää koralliriutan koloissa tai merenpohjalla, jopa 1 500 metrin syvyydessä.


title: Sirkkaäyriäiset

text: Nimensä sirkkaäyriäiset ovat saaneet rukoilijasirkkaa muistuttavista pään ja eturaajojen muodosta. Ne käyttävät voimakkaita eturaajojaan saalistamiseen. Saalistustekniikan perusteella ne voidaan jakaa kahteen ryhmään: keihästäjiin ja murskaajiin. Keihästäjät iskevät kapean, kovan eturaajansa saaliin läpi. Murskaajat täräyttävät kovan iskun ojentamalla etujalkansa hämmästyttävällä nopeudella. Vahvimmat murskaajat voivat rikkoa normaalin akvaariolasin.


title: Sirkkaäyriäiset

text: Sirkkaäyriäiset on kuoriäyriäisten Hoplocarida-alaluokan ainoa nykyisin elävä lahko.


title: Sirkkaäyriäiset

text: Sirkkaäyriäisillä on eläinkunnan kehittyneimmät silmät. Sirkkaäyriäisten silmät ovat sarvien päässä, joka mahdollistaa kummankin silmän liikuttelun erikseen. Kumpikin silmä jakautuu kolmeen osaan, joista jokaisessa on pupillin tapainen rakenne. Tämän ansiosta sirkkaäyriäiset pystyvät arvioimaan esineiden etäisyyden vain yhdellä silmällä eli lahkon edustajilla on syvyysnäkö kummassakin silmässä erikseen. Siinä missä ihmisillä ja useimmilla nisäkkäillä on kolmelle eri päävärille herkkiä tappisoluja, eräillä sirkkaäyriäislajeilla on jopa kahdelletoista eri aallonpituudelle herkkiä tappisoluja mukaan lukien ultraviolettisäteilyn. Lisäksi sirkkaäyriäiset pystyvät erottamaan kolmen eri tyypin polarisoitunutta valoa.


title: Lasiruusut

text: Lasiruusut ("Aiptasia") ovat pieniä läpikuultavan ruskeankellertäviä merivuokkoja, joita elää maailman trooppisilla ja subtrooppisilla merialueilla. Riutta-akvaariossa niistä voi tulla ongelma, sillä hyvissä oloissa ne leviävät villisti, ja polttavat lonkeroillaan etenkin selkärangattomia


title: Lasiruusut

text: Lasiruusuja on kuusitoista eri lajia. Ruskehtava väri tulee vuokon elimistössä elävästä symbioottisesta levästä, myös aivan lasinkirkkaita yksilöitä esiintyy. Keskuspyörylä voi kasvaa halkaisijaltaan viisisenttiseksi. Sen reunoilta lähtevät kapeat, pitkät lonkerot.


title: Lasiruusut

text: Akvaariossa lasiruusuista on vaikeaa päästä eroon kitkemällä, sillä niistä yleensä repeää pala, joka on valmis suvuttomaan lisääntymiseen. Eräät ravut, tunnetuimpana "Lysmata wurdemanni", ja perhokalat, ennen kaikkea pinsettikala, ovat menestyksekkäimpiä lasiruusujen kurittajia.


title: Viljo Vesterinen 1929–1953 Vol. 1

text:
Viljo Vesterinen 1929–1953 Vol. 1 on Viljo Vesterisen kokoelma-albumi, joka on koottu vanhoista äänitteistä.
CD on osa Viljo Vesterisen syntymän 100-vuotisjuhlan kunniaksi julkaistua sarjaa.


title: 107 Piscium

text:
107 Piscium on oranssi K1-spektriluokan pääsarjan tähti 24,3 valovuoden päässä Auringosta.
Tähdeltä ei ole löydetty vuoteen 2007 mennessä eksoplaneettoja.


title: Viron vaalipiirit

text: Viron vaalipiirit ovat Virossa riigikogun vaaleja varten muodostettu vaalipiirijako. Virossa on 12 vaalipiiriä, joista valitaan riigikoguun yhteensä 101 edustajaa. Vuoden 2015 riigikogun vaaleissa vaalipiirit olivat seuraavat; sulkuihin on merkitty vaalipiirin alue ja lopuksi vaalipiiristä valittavien edustajien määrä:Tallinnan kaupunki on jaettu kolmen ensimmäisen vaalipiirin kesken. Tarton kaupunki muodostaa lisäksi oman vaalipiirinsä. Muut vaalipiirit muodostuvat yhdestä kolmeen maakunnasta. Vaalipiiristä 4 valitaan suurin määrä edustajia (14) ja vaalipiiristä 6 pienin määrä (5).


title: Viron vaalipiirit

text: Vuoden 2015 vaaleissa Virossa oli 547 äänestysaluetta.


title: Noel Flores

text: Noel Flores (5. toukokuuta 1935 Goa – 19. toukokuuta 2012 Wien) oli intialaissyntyinen, Itävallassa työskennellyt pianisti ja pianonsoiton opettaja.


title: Noel Flores

text: Monipuolisesti lahjakas Flores aloitti klassisen pianonsoiton opinnot sangen myöhään ja omistautui eurooppalaiselle pianismille lopullisesti vasta 19-vuotiaana. Saamansa stipendin ansiosta hän meni opiskelemaan Madridiin Julia Parodin johdolla. Myöhemmin hän sai stipendiin Wieniin Hochschule für Musik und Darstellende Kunst -oppilaitokseen. Hänen opettajiaan olivat Hans Graf ja Dieter Weber, joka kutsui hänet assistentikseen. Jo tässä vaiheessa Flores ohjasi useita tunnettuja suomalaispianisteja. Dieter Weberin luokalla opiskelivat 1970-luvulla mm. Marita Viitasalo-Pohjola, Matti Raekallio, Erik T. Tawaststjerna ja Risto Lauriala.


title: Noel Flores

text: Saatuaan konserteistaan kiittäviä arvosteluja ja useita kansainvälisiä palkintoja ja ansioiduttuaan erityisesti opettajana Flores sai vuonna 1979 kutsun professoriksi aiempaan omaan oppilaitokseensa, joka nykyisin on Universität für Musik und darstellende Kunst.


title: Noel Flores

text: Joitain hänen oppilaistaan on palkittu kansainvälisissä pianokilpailuissa. Lisäksi useista tuli merkittäviä opettajia, levyttäviä ja esiintyviä taiteilijoita. Suomalaisista nuoremman polven pianisteista mm. Katariina Liimatainen, Jaana Kärkkäinen ja Terhi Dostal ovat käyneet saamassa oppia Floresilta. Myös musiikkitieteilijä Tomi Mäkelä oli Floresin oppilas.


title: Noel Flores

text: Hän piti säännöllisesti mestariluokkia Euroopassa, Japanissa ja Koreassa ja toimi useiden kansainvälisten kilpailujen tuomaristossa. Vuonna 1997 hänelle myönnettiin merkittävä ansiomerkki hänen palveluksistaan Itävallalle.


title: Nokkoset

text:
Nokkoset ("Urtica") on nokkoskasveihin kuuluva, noin 30–45 lajia käsittävä kasvisuku.
Suvun edustajia esiintyy kaikilla mantereilla Etelämannerta lukuun ottamatta. Useimmat nokkoset ovat yksi- tai monivuotisia, ruohovartisia kasveja, mutta sukuun kuuluu myös muutamia pensaita.


title: Nokkoset

text: Nokkosille tyypillinen piirre ovat poltinkarvat, joiden myrkky sisältää tavallisesti muurahaishappoa, serotoniinia ja histamiinia. Tämä ei välttämättä ole yleispätevä koostumus, sillä ainakin "Urtica thunbergiana"n myrkyssä on eniten oksaali- ja viinihappoa. Poltinkarvat toimivat siten, että kosketuksesta karvan kärki murtuu ja syntyvä veitsenterävä kärki tunkeutuu ihoon samalla kun karvan sisällä oleva myrkky ruiskuaa haavaan. Seurauksena on tavallisesti vain jonkin aikaa kutiava ja kirvelevä jälki. Uusiseelantilaisen "Urtica ferox" -lajin ("ongaonga") tiedetään kuitenkin tappaneen ainakin yhden ihmisen sekä useita koiria ja hevosia.


title: Nokkoset

text: Suomessa esiintyy seuraavia nokkoslajeja: nokkonen eli isonokkonen eli viholainen ("Urtica dioica") ja sen alalajit etelännokkonen ("Urtica dioica" subsp. "dioica") ja pohjannokkonen ("Urtica dioica" subsp. "sondenii") sekä rautanokkonen eli polttiainen ("Urtica urens"). Koristekasvina viljelty "värinokkonen" eli isokirjopeippi ei sen sijaan kuulu tähän sukuun.


title: Jesús Navas

text: Jesús Navas González (s. 21. marraskuuta 1985 Los Palacios y Villafranca, Sevillan maakunta, Espanja) on espanjalainen jalkapalloilija, pelipaikaltaan oikea laitalinkki. Hän edustaa Espanjan Primera Divisiónissa pelaavaa Sevillaa. Navas on maailman- ja Euroopan-mestari.


title: Jesús Navas

text: Navasin ensimmäinen seura oli hänen kotikuntansa UD Los Palacios. Hän liittyi Sevillan B-joukkueeseen vuonna 2002 ollessaan 16-vuotias. Kaudella 2003–2004 hän teki vaikutuksen seurajohtoon ja hänet nostettiin edustusjoukkueeseen vielä saman kauden aikana. Seuraavalla kaudella Navas vuorotteli vielä jonkin aikaa B-joukkueen ja edustusjoukkueen välillä, mutta lupaavalta vaikuttanut nuorukainen vakiinnutti lopulta paikkansa edustusjoukkueessa. Hän voitti UEFA Cupin mestaruuden kausilla 2005–2006 ja 2006–2007, UEFA Super Cupin 2006, Copa del Reyn 2007 sekä Supercopa de Españan 2007.. Hän pelasi myös Espanjan alle 21-vuotiaiden maajoukkueessa. Marraskuussa 2007 Navas solmi Sevillan kanssa jatkosopimuksen kesäkuuhun 2012 saakka. Hän voitti Copa del Reyn toistamiseen 2010. Hän pelasi Sevillassa kaikkiaan 285 Primera Divisiónin ottelua, joissa teki 23 maalia.


title: Jesús Navas

text: Navas siirtyi kesällä 2013 Manchester Cityyn 20 miljoonan euron siirtosummalla. Hän pelasi ensimmäisellä kaudellaan 30 valioliigaottelua Cityn voittaessa mestaruuden. Hän pelasi myös viisi ottelua Cityn mestaruuteen päättyneessä liigacupissa. Hän voitti 2014 lisäksi Community Shieldin. Seuraavalla kaudella hän pelasi 35 valioliigaottelua Cityn sijoittuessa sarjassa toiseksi.


title: Jesús Navas

text: Navas on kärsinyt koti-ikävästä, paniikkihäiriöstä ja ahdistuksesta, mikä on ajoittain vaikeuttanut hänen matkustamistaan Sevillan ulkopuolelle ottelu- ja harjoitusmatkoille.


title: Jesús Navas

text: Navasin terveydellinen tila esti pitkään myös hänen mahdollisen valinnan Espanjan A-maajoukkueeseen kunnes marraskuussa 2009 hän ilmoitti olevansa valmis maajoukkuetehtäviin, mikäli saa kutsun. Vicente del Bosque kutsui hänet maajoukkueen kokoonpanoon pian tämän jälkeen, ja hän teki ensiesiintymisensä 14. marraskuuta 2009 Argentiinaa vastaan pelatussa ystävyysottelussa. Navas valittiin maajoukkueen kokoonpanoon myös vuoden 2010 MM-kilpailuihin. Hän pelasi MM-kilpailuissa kolme ottelua, mukaan lukien Espanjan voittoon päättynyt loppuottelu, jossa hän tuli tunnin kohdalla vaihdosta kentälle. Hän pelasi kolme ottelua myös Espanjan voittaessa Euroopan-mestaruuden 2012.


title: Jesús Navas

text: Navas on etniseltä taustaltaan romani. Hänen veljensä Marco on myös jalkapalloilija.


title: Déjà vu (täsmennyssivu)

text: Déjà vu eli entiselämys tarkoittaa tuttuuden tunnetta jossakin tilanteessa. Se voi merkitä myös seuraavia:


title: Aljoša

text: Aljoša on venäläinen Aleksei-nimen hellittelymuoto.


title: Puukaktukset

text: Puukaktukset ("Pereskia") on 25 lajia käsittävä kaktuskasveihin kuuluva kasvisuku, joka on peräisin eteläisestä Meksikosta Uruguayhin ja Boliviaan ulottuvalta vyöhykkeeltä. Puukaktukset ovat piikikkäitä pensaita tai köynnöksiä, joilla on suuret lehdet, puutuva varsi sekä näyttävät kukinnot. Pensastavat lajit jäävät tavallisesti noin metrin korkuisiksi, kun köyntelevät lajit voivat saavuttaa jopa 20 metrin pituuden.


title: Puukaktukset

text: Muista kaktuskasveista jyrkästi poikkeavasta ulkonäöstään huolimatta pereskioilla on selviä "oikeiden" kaktusten piirteitä: areoleista kasvavat piikit sekä vain kaktuksille ominainen, kuppimainen kukan rakenne. Niiden rungossa on myös mehikasvimaisia piirteitä, mutta lehdet eivät ole meheviä. Ne eivät ole myöskään sopeutuneet erityisen kuiviin olosuhteisiin ja pudottavat lehtensä jo pari viikkoa kestävän kuivuuden seurauksena. Yhdessä "Pereskiopsis"-suvun lajien kanssa niiden arvellaan muistuttavan yhä läheisesti sitä kasviryhmää, josta nykyiset kaktukset ovat kehittyneet.


title: Puukaktukset

text: Puukaktukset ovat lehteviä ja piikkisiä, puumaisia, pensasmaisia ta usein lamoavia kasveja, joiden varret ovat suoria tai polveilevia ja vain hieman meheviä. Juuret ovat toisinaan turvonneita ja mukulamaisia. Varressa ei ole uurteita eikä kyhmyjä (podarioita). Lehdet ovat vuorottaisia, leveitä, litteitä, ehytlaitaisia, karisevia ja tavallisesti ruodillisia. Lehtihangoissa sijaitsevat areolit, joissa on tavallisesti villakarvaa ja solukarvoja, piikkejä ja toisinaan lehtiä; väkäskarvat (glokidiot puuttuvat). Piikkejä on yksi tai useampia, keskenään eripituisia ja enemmän tai vähemmän suoria. Kukat sijaitsevat varren kärjessä tai lehtihangoissa yksittäin tai kukinnoissa ja ovat ratasmaisia tai kellomaisia. Kasvi kukkii päivällä. Kukkapohjuksessa on tavallisesti villakarvaa, pidempiä karvoja, piikkejä tai lehtimäisiä suomuja. Hedelmät ovat yksittäisiä tai ryhmissä, muodoltaan vaihtelevia, meheviä ja avautumattomia. Hedelmäseinä on pääasiassa muodostunut kukkapohjuksesta (pohjushedelmä). Kehälehdet pysyvät vielä hedelmässäkin. Siemenet ovat isoja, mustia, munan- tai munuaisenmuotoisia, ja niissä on sileä ja kiiltävä kuori.


title: Puukaktukset

text: Puukaktukset ovat trooppisen Amerikan kasveja ja ne kasvavat alangoilla eteläisestä Meksikosta Karibialle sekä Pohjois-Argentiinaan ja Uruguayhin ulottuvalla alueella.


title: Puukaktukset

text: Puukaktuslajeja tunnetaan 17, kun suku "Rhodocactus" sisällytetään siihen:


title: Tiikeri (leikki)

text: Tiikeri on lasten leikki, jota leikitään ulkona pimeällä.


title: Tiikeri (leikki)

text: Leikissä yksi valitaan (tai on vapaaehtoinen) olemaan ensimmäinen tiikeri. Tiikeri piiloutuu sovitulle alueelle, joka voi olla melko suuri. Tiikeri piiloutuu sillä aikaa kun muut laskevat kotipesässä silmät suljettuina sekä korvat peitettyinä johonkin lukuun asti, kuten vaikka 50:een. Luvun täytyttyä laskijat kääntyvät ja huutavat pimeyteen "Onko tiikeri piilossa?". Mikäli vastausta ei kuulu, on tiikeri piiloutunut, ja kotipesällä olevat lähtevät etsimään tiikeriä. Tarkoitus on liikkua yksittäin, ei ryhmissä. Mikäli tiikeri kuitenkin vastaa "Ei!", laskevat etsijät uudestaan, tällä kertaa kuitenkin huomattavasti vähemmän.


title: Tiikeri (leikki)

text: Etsijöiden lähtiessä liikkeelle tiikerillä on kaksi toimintavaihtoehtoa: joko syöksyä esiin arvaamatta, tai odottaa, että joku etsijöistä löytää hänet. Tiikerin tavoitteena on koskettaa etsijää, jolloin tästä tulee vuorostaan tiikeri. Etsijä, joka näkee tiikerin, huutaa kovaan ääneen "tiikeri, tiikeri", jolloin kaikki etsijät juoksevat kotipesälle, jossa ovat turvassa. Mikäli tiikeri ei saa yhtäkään etsijää kiinni ennen kuin he ehtivät kotipesälle, joutuu tiikeri piiloutumaan uudelleen.


title: Tiikeri (leikki)

text: Olisi suotavaa, että leikkialue on joko melko pimeä tai pimeähkö. Alue, jossa on monia rakennuksia sekä pihavaloja luomassa vahvoja varjoja, on erityisen hyvä. Valoja ei saa kuitenkaan olla liikaa, sillä enin osa alueesta pitää olla joko erittäin hämärä tai täysin pimeä. Kotipesän pitää kuitenkin olla valaistu, jotta tiikeri näkee, ketkä ovat kotipesällä, ja jotta etsijät olisivat huonommassa asemassa mennessään etsimään tiikeriä pimeästä. Kotipesälle hyvä paikka on esimerkiksi omakotitalon etuoven edusta.


title: Vladimir Velman

text: Vladimir Velman (s. 25. syyskuuta 1945 Tallinna) on Viron kansanedustaja Riigikogussa Tallinnan Haabrestin, Pohjois-Tallinnan ja Kristiinan vaalipiiristä. Hän on valmistunut Tallinnan polyteknisestä instituutista 1970 sekä toiminut aikakauslehti Ajalehen päätoimittajana sekä myös Viron televisiossa.


title: Vladimir Velman

text: Velman edellytti, että pronssisotilas-patsaan siirtoon liittyvien kiistojen selvittämiseksi Venäjä ja Viro aloittaisivat vuoropuhelun. Perjantain 4. toukokuuta 2007 Viron kansanedustajat perustavat keskusteluyhteydeksi Kansalaisrauha-nimisen forumin, johon tulee virolais-venäläinen edustus.


title: Rankokaktukset

text: Rankokaktukset ("Pereskiopsis") on pieni, kahdeksan lajia käsittävä kaktuskasvisuku. Lajit ovat peräisin Meksikon ja Guatemalan alueelta.


title: Rankokaktukset

text: Puukaktusten tapaan rankokaktusten arvellaan muistuttavan nykyisten kaktusten lehteviä esi-isiä. Ne ovat meheviä paksulehtisiä mehikasveja, joilla on kaktuksille tyypilliset kuppimaiset kukat sekä lehden tyvessä olevasta areolista kasvavia piikkejä. Rankokaktukset ovat hyvin nopeakasvuisia ja niitä käytetäänkin joskus hidaskasvuisempien kaktusten varttamiseen, jolloin myös hidaskasvuinen kaktus kasvaa nopeasti. Menetelmää käytetään mm. peyoten kasvatuksessa


title: Rankokaktukset

text: Rankokaktukset ovat pensas- tai puumaisia, epäsäännöllisesti haarovia ja usein lamoavia tai kiipeileviä. Joskus ne ovat selvästi rungollisia. Varret ovat liereät ja nivelettömät. Lehdet ovat soikeita, lusikkamaisia tai lähes pyöreitä, möyheitä ja tavallisesti pysyviä. Areoleissa on neulamaisten piikkien lisäksi karvoja ja tavallisesti myös väkässukasia (glokikdioita). Kukat muistuttavat opuntioiden kukkia ja sijaitsevat tavallisesti varren sivulla. Muodoltaan kehä on ratasmainen, väriltään keltainen, vaaleanpunainen tai punainen. Pohjuksessa on lehtiä, suomuja ja glokidioita. Hedelmä on nuijamainen, mehevä, avautumaton, punainen tai oranssinvärinen ja usein glokidioiden peittämä. Vaipallisia ja vaaleankeltaisia siemeniä on hedelmässä vain muutama.


title: Rankokaktukset

text: Rankokaktusten levinneisyys ulottuu Meksikosta etelään Guatemalaan asti.


title: Rankokaktukset

text: Rankokaktuksiin kuuluu kahdeksan lajia:


title: Valintamyymälä

text:
Valintamyymälä eli "itsepalvelumyymälä" on myymälä jossa suurin osa tavaroista on asiakkaiden itsensä kerättävinä. Etenkin puhekielessä valintamyymälää, erityisesti suurmyymälää, sanotaan "marketiksi".
Valintamyymälän kalustoon kuuluvat ostoskärryt ja pienempiin ostoksiin soveltuvat muoviset ostoskorit, joihin asiakas voi kerätä tuotteita. Asiakas vie kärryn tai korin kassalle ja maksaa siellä ostoksensa. Tämän jälkeen hän siirtää tavarat kassapöydältä omiin kasseihinsa tai kaupasta ostettuihin kasseihin.Itsepalveluperiaatteen keksijänä pidetään yhdysvaltalaista ruokakauppias Clarence Saundersia (1881–1953). Hän avasi 1916 Memphisissä itsepalveluun perustuvan valintamyymälän Piggly Wigglyn. Kauppiaan ajatus oli, että henkilöstökuluissa tulee säästöä, kun asiakkaat itse keräävät ostoksensa.


title: Valintamyymälä

text: Eurooppaan ensimmäisiä itsepalvelumyymälöitä alkoi tulla vuosien 1947–1948 paikkeilla Ruotsiin, Sveitsiin, Belgiaan, Länsi-Saksaan ja Ranskaan, ja monessa maassa niistä kiinnostuivat ensimmäisinä osuuskaupat. Ruotsalaisilla osuusliikkeillä oli vuonna 1951 jo yli 300 ”pikaostomyymälää” ().


title: Valintamyymälä

text: Kauppias Olli F. Linnainmaa avasi Suomen ensimmäisen valintamyymälän Poriin toukokuussa 1949. Suurista keskusliikkeistä Elanto avasi ensimmäiset pikamyymälänsä vuoden 1951 paikkeilla, mutta vasta 1960-luvulla ne alkoivat Suomessa yleistyä nopeasti erityisesti Keskon toimenpitein. Kehitystä viivästyttivät elintarviketoimittajien heikot valmiudet tuotteidensa pakkaamiseen valintamyymäläkelpoisiksi kuluttajapakkauksiksi. Välivaiheessa oli niin sanottuja yhteismyymälöitä, joissa osa elintarvikkeista ostettiin yhä tiskin yli palvelumyyntinä, osa taas oli sijoitettu asiakkaiden ulottuville.


title: Erkki Rautee

text: Erkki Antero Rautee (15. toukokuuta 1924 Pohjois-Pirkkala – 24. marraskuuta 2000 Helsinki) oli suomalainen marxismin teoreetikko. Rautee oli Suomen kommunistisen puolueen keskeisimpiä ideologeja 1960-luvulta 1980-luvun puoliväliin.


title: Erkki Rautee

text: Rautee syntyi tunnettuun nokialaiseen vasemmistosukuun ja hän kasvoi mukaan työväenliikkeen toimintaan. Rautee kävi Nokian yhteiskoulua, kunnes hänet vuonna 1943 määrättiin asepalvelukseen. Rauteesta tehtiin kirjuri. Hän palasi siviiliin alkuvuodesta 1945. Rautee valmistui ylioppilaaksi vuonna 1946 ja kansakoulunopettajaksi keväällä 1948.


title: Erkki Rautee

text: Vuonna 1948 Rautee värvättiin Sirola-opistoon opettamaan luonnontieteitä. Samana vuonna hän liittyi SKP:hen. Rautee vaikutti Sirolassa 20 vuotta ja hänen alakseen vakiintui marxilainen filosofia ja sosialismin teoria. Rautee opiskeli Moskovassa vuosina 1958–1961. Vuonna 1966 Kansankulttuuri julkaisi hänen kirjansa "Puheenvuoroja marxilaisuudesta". Rautee oli SKP:n uudistuslinjan keskeisiä muotoilijoita. Hän vaikutti vahvasti SKP:n vuonna 1969 hyväksytyn puolueohjelman linjauksiin.


title: Erkki Rautee

text: Vuodesta 1971 Rautee toimi SKP:n valistussihteerinä. Vuonna 1972 Rautee valittiin Yhteiskunnallisen arkistosäätiön puheenjohtajaksi ja SKP:n poliittiseen toimikuntaan. Vuosina 1976–1983 hän oli myös SKP:n poliittis-teoreettisen äänenkannattajan "" päätoimittaja ja 1979–1985 Kansan Sivistystyön Liiton puheenjohtaja.


title: Erkki Rautee

text: Rautee vetäytyi SKP:n johdosta vuoden 1984 edustajakokouksen jälkeen. Hän vastusti puheenjohtajaksi valitun Arvo Aallon johtamaa niin sanottua kirveslinjaa, jonka johdolla SKP:sta erotettiin taistolainen oppositio. Virallisesti Rautee jäi työkyvyttömyyseläkkeelle.


title: Accrington FC

text: Accrington Football Club on entinen jalkapalloseura Englannista. Accrington FC, lempinimeltään "Owd Reds", oli yksi Englannin liigan kahdestatoista alkuperäisestä joukkueesta ja niistä ainoa, joka ei ole enää toiminnassa.


title: Accrington FC

text: Accrington FC perustettiin Accringtonissa (nyk. Hyndburn, Lancashire) vuonna 1876 paikallisten jalkapalloilijoiden kokoontuessa pubiin. Joukkue osallistui ensimmäisen kerran Lancashire Cupiin 1879 ja FA Cupiin 1881. Vuonna 1884 joukkueesta tuli osa Englannin jalkapalloliiton vastaista ryhmittymää, kun kävi ilmi, että Accrington FC oli edellisenä vuonna maksanut pelaajapalkkioita, joka vielä tuolloin oli sääntöjenvastaista. Tämän vuoksi seura erotettiin jalkapalloliitosta ja diskattiin FA Cupista kahtena kautena peräkkäin.


title: Accrington FC

text: Ammattilaisuuden tullessa sallituksi kesäkuussa 1885 Accrington FC liittyi takaisin jalkapalloliittoon ja oli mukana Englannin liigan perustamiskokouksessa 11. huhtikuuta 1888. Liiga käynnistyi 8. syyskuuta ja Accrington kohtasi vieraspelissä Evertonin, joka silloin pelasi kotiottelunsa Anfieldillä. Ottelu päättyi Evertonin 2–1-voittoon. Myös toinen nykyinen Valioliiga-joukkue, Blackburn Rovers, pelasi kaikkien aikojen ensimmäisen liigaottelunsa Accringtonia vastaan. 15. syyskuuta Blackburnin Leamington Roadilla käyty ottelu päättyi 5–5-tasapeliin. Ensimmäisellä kaudella 1888–1889 Accrington FC sijoittui sarjassa seitsemänneksi.


title: Accrington FC

text: Kausi 1889–1890 oli Accrington FC:n menestyksekkäin kausi. Seuran viidestä Englannin liigassa pelaamasta kaudesta se oli ainoa, jolloin joukkue voitti enemmän sarjapelejä kuin hävisi. Lyhyt liigataival päättyi kaudella 1892–1893 joukkueen jäätyä 1. divisioonan viimeistä edeltäväksi eli sijalle 15. 22. huhtikuuta 1893 joukkue pelasi viimeisen sarjapelinsä kohdatessaan karsintaottelussa Nottinghamin Trent Bridgellä 2. divisioonassa toiseksi tulleen Sheffield Unitedin. United voitti ottelun 1–0 ja Accrington putosi 2. divisioonaan.


title: Accrington FC

text: Accrington FC ei kuitenkaan pelannut ainoatakaan ottelua 2. divisioonassa, sillä pudottuaan pääsarjasta joukkue luopui kokonaan liigapaikastaan ja liittyi kaudeksi 1893–1894 Lancashire Leagueen. Samoihin aikoihin joukkue ajautui taloudellisiin vaikeuksiin. Owd Redsin tarina sai lopullisen päätepisteensä 11. tammikuuta 1896, kun joukkue hävisi Lancashire Cupissa Darwenille tyrmäävästi 12–0.


title: Kostopil

text: Kostopil (, , ) on Ukrainan Rivnen alueella, maanteitse 34 kilometriä Rivnestä pohjoiseen sijaitseva 31 590 asukkaan kaupunki. Kaupunki toimii Kostopilin piirin (64 889 as.) hallintokeskuksena.


title: Kostopil

text: Alun perin puolalainen Kostopol, silloinen Ostlec Wielki, oli ruhtinas Władysław Dominik Zasławskin omaisuutta, ja se on mainittu ensimmäisen kerran vuosien 1648-1658 maakirjoissa.


title: Kostopil

text: Alkujaan kylä syntyi rautakaivoksen yhteyteen. Vuonna 1792 maat omistanut Leonard Wortzel sai sille kaupunginoikeudet ja muutti sen nimeksi Kostopol.


title: Kostopil

text: Puolan jakojen jälkeen 1800-luvun vaihteessa saksalaisia muutti vihamielisestä Puolasta Volyniaan Kostopilin ja Anielowkan kylien alueelle, jossa viljelymaata oli saatavissa. Kylän asukasluku alkoi kasvaa, kun Rivnen ja Vilnan välinen rautatie valmistui 1800-luvun lopussa. Rautatien myötä Kostopoliin tuli uutta teollisuutta. Kehitys kuitenkin keskeytyi, kun 1906 kaupunki paloi miltei kokonaan. Myöhemmin suurin osa kaupungin rakennuksista on tehty tiilestä.


title: Kostopil

text: Maailmansotien välisenä aikana yli 40% kaupungin asukkaista oli juutalaisia. Vaikka ensimmäinen maailmansota eristi kaupungin lännestä, saksalaismiehitys oli taloudellisesti suotuisa suuren saksalaisvähemmistön omaavalle alueelle. Sodan jälkeen Kostopol liitettiin Puolaan.


title: Kostopil

text: Saksalaiset miehittivät Kostopolin 1. heinäkuuta 1941, ja saman tien kaikki juutalaiset merkittiin keltaisilla tähdillä ja heidän omaisuutensa takavarikoitiin. 16. elokuuta natsit teloittivat 470 kaupungin vaikutusvaltaisinta juutalaista, ja 1. marraskuuta 1400 lisää.


title: Kostopil

text: Kostopiliin perustettiin ghetto 5. marraskuuta 1941. 24. elokuuta 1942 Kostopolin pakkotyöleirin 700 juutalaista kapinoi Gedalia Braierin johdolla. Suuri pakoyritys johti lukuisten kuolemaan, ja vain harvat selvisivät rajan yli puolalaisten partisaanien keskuuteen. Alle 10 heistä selvisi sodasta. Ghetto tyhjennettiin 25. elokuuta ja sen jäljellä olleet asukkaat kuljetettiin läheiseen Hotinkan kylään teloitettaviksi.


title: Kostopil

text: Puna-armeija vapautti Kostopolin 31. tammikuuta 1944. Vain noin 270 Kostopolin juutalaista oli selvinnyt piileskelemällä ja pakenemalla.


title: Keskijana

text: Keskijana eli mediaani on geometriassa jana, jonka toinen päätepiste on kohdejanan keskipisteessä. Esimerkiksi kolmiossa keskijana kulkee kolmion kärjestä vastakkaisen sivun keskipisteeseen eli kantapisteeseen. (Mediaani tarkoittaa myös erästä keskilukua: lukusarjan keskimmäistä lukuarvoa.)


title: Keskijana

text: Keskijanan kantapiste merkitään usein alaviitteellä, mutta merkinnässä on lähteistä riippuen eroja. Jos jana alkaa pisteestä A, saatetaan kantapistettä merkitä formula_1 tai formula_2. Joskus se merkitään formula_3 tai formula_4, jos se sijaitsee janalla formula_5


title: Keskijana

text: Tässä merkitään kolmion sivujen pituuksia kirjaimilla a, b ja c sekä kolmion kärkiä kirjaimilla A, B ja C. Kantapisteet ovat silloin M, M ja M sekä keskijanojen pituudet m, m ja m.


title: Keskijana

text: Yleisen kolmion keskijanan pituus on formula_6 missä keskijana toinen pää on janan formula_7 keskipisteessä.


title: Keskijana

text: Kun keskijanojen yhteispituuden puolikasta merkitään formula_8 pätee kolme asiaa:


title: Keskijana

text: Jos kolmiossa on keskijanat yhtä pitkät kuin vastinjanat toisessa kolmiossa, ovat kolmiot yhtenevät.


title: Keskijana

text: Jokainen keskijana leikkaa toisensa suhteessa 1 : 2. Keskijanat jakavat kukin yksin kolmion kahteen pinta-alaltaan tai, tasapaksulla levyllä vastaavasti, painoltaan yhtä painavaan, osaan.


title: Keskijana

text: Kolmion keskijanat jakavat kolmion kuuteen pienempään kolmioon, joilla kaikilla on sama pinta-ala.


title: Keskijana

text: Kolmion keskijanojen kantapisteiden kautta voidaan piirtää ympyrä. Tämä ympyrä kulkee myös kolmion korkeusjanojen kantapisteiden kautta.


title: Keskijana

text: Keskijanojen kantapisteistä muodostuu keskinen kolmio, jonka painopiste sama kuin alkuperäiselläkin kolmiolla.


title: Keskijana

text: Jos kolmion keskijana on samalla korkeusjana eli se kohtaa janan kohtisuorasti, on kolmio tasakylkinen- tai tasasivuinen kolmio.


title: Keskijana

text: Kolmion keskijanat leikkaavat aina samassa pisteessä, jota kutsutaan painopisteeksi ja merkitään usein kirjaimella G. Painopiste jakaa jokaisen keskijanan osiin suhteessa 2 : 1 siten, että janan lyhyempi osa jää kantapisteen puolelle.


title: Riksa

text: Riksa eli rikša (, sananmukaisesti ”ihmisvoimavaunu”) on nimitys Kaukoidässä käytettäville vedettäville, tai nykyisin tavallisimmin poljettaville tai skootterivetoisille yhden tai kahden henkilön kuljetusrattaille. Sittemmin vastaavia kulkuneuvoja on alkanut ilmaantua myös muualle maailmaan, muun muassa Helsinkiin ja Ouluun.


title: François-Xavier Ortoli

text: François-Xavier Ortoli (16. helmikuuta 1925 Ajaccio Korsika – 30. marraskuuta 2007 Pariisi) oli ranskalainen poliitikko ja liikemies. Hän toimi Euroopan komission puheenjohtajana vuosina 1973–1977 ja useita kertoja ministerinä Ranskassa.


title: François-Xavier Ortoli

text: Ortoli syntyi Ajacciossa, Korsikalla, ja vietti nuoruutensa Ranskan Indokiinassa, jossa hänen isänsä toimi rekisteriviraston johtajana. Hän suoritti lukio-opintonsa Vietnamin Hanoissa Albert Sarraut-lyseossa.


title: François-Xavier Ortoli

text: Toisen maailmansodan aikaisista ansioistaan Japania vastaan Indokiinassa tehdystä työstä vastarintaliikkeessä, hänet palkittiin Ranskan Sotaristillä (Croix de la guerre) sekä myös vastarintaliikkeen muistomitalilla.


title: François-Xavier Ortoli

text: Vuonna 1947 hänet hyväksyttiin pari vuotta aiemmin perustettuun Ranskan Kansallinen hallintokouluun ja opintomenestyksensä myötä Valtionvarain tarkastustoimiston palvelukseen.


title: François-Xavier Ortoli

text: Osallistuttuaan eri asteisena poliitikkona useiden eri Ranskan hallitusten toimintaan, Ortoli sai vuonna 1958 vastuulleen Euroopan komission sisämarkkinat. Vuonna 1961 hänestä tuli pääsihteeri Euroopan taloudellista yhdentymistä käsittelevään hallitusten väliseen neuvostoon.


title: François-Xavier Ortoli

text: Vuodesta 1962 aina vuoteen 1966 Hän toimi pääministeri Georges Pompidoun kansliapäällikkönä. Tämän jälkeen hän toimi vuoden ajan Ranskan valitiollisen suunnittelukomission johtajana.


title: François-Xavier Ortoli

text: Ortoli valittiin huhtikuussa 1967 asuntoministeriksi George Pompidoun hallitukseen. Seuraavana vuonna hän seurasi samassa hallituksessa Alain Peyrefitteä opetusministerinä.


title: François-Xavier Ortoli

text: Vuoden 1968 kansalliskokouksen vaaleissa hänen valittiin gaullistipuolueen edustajana Lillen väälipiiristä. Hänen nimettiin myös Valtionvarainministeriksi pääministeri Maurice Couve de Murvillen hallitukseen.


title: François-Xavier Ortoli

text: Vuonna 1969 hänet nimitettiin teollisen kehityksen ja tieteellisen tutkimuksen ministeriksi Jacques Chaban-Delmasin hallitukseen. Tässä hallituksessa hän toimi aina vuoteen 1972 saakka.


title: François-Xavier Ortoli

text: Ortoli toimi ensimmäisenä Euroopan komission puheenjohtajana vuosina 1973–1977. Hänen puheenjohtajakauttaan värittivät öljykriisi sekä mukana tullut mustan kullan räjähdysmäinen hinnannousu. Tämän jälkeen, aina vuoteen 1985 asti hän toimi Euroopan komission talous- ja finassikomisaarina. Tässä komisaarin tehtävässä hän oli keskeisesi luomassa Euroopan rahajärjestelmää, joka varsinaisesti muodosti perustan yhteisvaluutalle.


title: François-Xavier Ortoli

text: Ranskan tasavallan presidentti François Mitterrand nimitti Ortolin kansallisen öljy-yhtiö Totalin pääjohtajaksi vuonna 1984. Tässä tehtävässä hän toimi aina vuoteen 1990 saakka. Tuona vuonna hänestä tuli Ranskan kansallisen työnantajaliiton puheenjohtaja.


title: Dorothy Brookshaw

text: Dorothy Elizabeth ”Dot” Brookshaw (s. 20. joulukuuta 1912 – 3. syyskuuta 1962) oli kanadalainen yleisurheilija. Hän voitti pronssimitalin 4 × 100 metrin viestijuoksussa vuoden 1936 kesäolympialaisissa Berliinissä yhdessä Mildred Dolsonin, Hilda Cameronin ja Aileen Meagherin kanssa.


title: Katupöly

text: Katupölyksi kutsutaan terveydelle haitallisia ilman pienhiukkasia, jotka syntyvät pääosin katujen hiekoituksen sekä asfalttipinnan kulumisen seurauksena. Katupöly on ongelma vilkkaasti liikennöidyissä kaupungeissa, joissa liikenne pitää katupölyn jatkuvasti ilmassa. Pienhiukkaset aiheuttavat terveyshaittoja kaiken ikäisille, ja ovat erityisen haitallisia hengityselinsairauksista kärsiville.


title: Katupöly

text: Suomessa katupöly nousee ongelmaksi erityisesti keväisin, jolloin kadut paljastuvat ja niille talven aikana tuotu hiekka ja sora kuivuvat.


title: Tomas Sinisalo

text:
Tomas Sinisalo (s. 15. tammikuuta 1986 Philadelphia, PA, Yhdysvallat) on suomalainen jääkiekkohyökkääjä.
Sinisalo on edesmenneen NHL-pelaajan Ilkka Sinisalon poika ja tämän vuoksi Tomas on pelannut kolmen eri maan juniori-sarjoja. SM-liigassa Sinisalo pelasi melko pientä roolia eikä lyönyt missään vaiheessa itseään kunnolla läpi.


title: Tomas Sinisalo

text: Sinisalo pelasi juniorina Jokereissa ja Bluesissa. Kaudella 2003–2004 hän pelasi USHL -junioriliigaa ja kauden 2004–2005 Leksands IF:n junioreissa Ruotsissa. Sinisalon SM-liigaura alkoi SaiPasta, jonne siirtyi kaudeksi 2005–2006. Vähälle peliajalle SaiPassa jäänyt Sinisalo siirtyi 2005 marraskuussa Espoo Bluesiin kevääseen 2008 ulottuvalla sopimuksella (sopimuksen viimeistä kautta ei koskaan käytetty). Sinisalo pelasi 2005–07 välisenä aikana enimmäkseen Mestis-joukkue HC Salamoissa ja kävi kauden 2006–2007 aikana lainalla Kiekko-Vantaassa, KalPassa sekä Elitserien -joukkue Malmö Redhawksissa.


title: Tomas Sinisalo

text: Kaudet 2007–2008 ja 2008–2009 Sinisalo pelasi TPS:ssä. Hän sai kuitenkin lähtöpassit joukkueesta huhtikuussa 2009. Sinisalo oli mukana 7. syyskuuta alkaneella Philadelphia Flyersin tulokasleirillä. Sinisalo oli organisaatiossa try-outilla. Syyskuussa Philadelphia lähetti hänet farmijoukkue Adirondack Phantomsiin. Adirondack vapautti Sinisalon koeaikasopimuksestaan 1. lokakuuta. Marraskuun alussa Sinisalo solmi sopimuksen Kiekko-Vantaan kanssa. Tammikuussa 2011 hän siirtyi loppukaudeksi Tanskan pääsarjan Hvidovreen. Seuraavaksi kaudeksi Sinisalo siirtyi saman sarjan Herlev Hornetsiin. Sinisalo teki Herlevissä 38 ottelussa 43 pistettä. Keväällä 2012 hän solmi kaksivuotisen sopimuksen Norjan pääsarjan Stjernen Hockeyn kanssa. Kaudeksi 2014–2015 Sinisalo siirtyi pelaamaan Tšekin 2. liigaan Pirati Chomutovin joukkueeseen ja sieltä seuraavaksi kaudeksi Tanskaan Herning Blue Foxin riveihin.


title: Tomas Sinisalo

text: Kaudet 2016–2017 ja 2017–2018 Sinisalo oli kokonaan pelaamatta mutta teki paluun II divisioonaan Oulunkylän Kiekko-Kerhon joukkueessa kaudella 2018–2019


title: Batman Forever

text: Batman Forever on vuonna 1995 ensi-iltansa saanut Joel Schumacherin ohjaama yhdysvaltalainen supersankarielokuva. Elokuvan tuotti aiemmat kaksi Batman-elokuvaa ohjannut Tim Burton Bob Kanen hahmoihin perustuen.


title: Batman Forever

text: Pääosissa ovat Val Kilmer (Batman/Bruce Wayne), Jim Carrey (Arvuuttaja), Tommy Lee Jones (Harvey Dent/Kaksinaama), Nicole Kidman (Tri. Chase Meridian), Chris O’Donnell (Dick Grayson/Robin). Lisäksi mukana ovat Pat Hingle ja Michael Gough.


title: Batman Forever

text: Elokuva palautti jossain määrin Batmania takaisin lapsiystävällisempään suuntaan verrattuna kahteen aiempaan elokuvaan. Suomessa "Batman Forever" on kielletty alle 11-vuotiailta aiempien kahden Batman-elokuvan ollessa synkempiä ja kielletty alle 15-vuotiailta. Elokuva oli menestys kolme vuotta aiemmin ensi-iltansa saaneeseen "Batman – paluu" -elokuvaan nähden, mikä johti päätökseen tehdä elokuvan jatko-osasta, "Batman & Robin", vieläkin lapsekkaampi.


title: Batman Forever

text: Elokuvan päärooleihin on palkattu tunnettuja näyttelijöitä. Kun Tim Burton, aiempien kahden Batman-elokuvan ohjaaja, oli suunnittelemassa hanketta, harkittiin Arvuuttajan rooliin Robin Williamsia. Tarkoituksena oli kuvata Arvuuttaja pakkomielteisenä psykopaattina, joka olisi ajanut hiuksiinsa kysymysmerkin muotoisen paljaan kohdan. Kun Burton kuitenkin syrjäytettiin projektin ohjaajan paikalta ja korvattiin Joel Schumacherilla, päätti tämä palkata rooliin Jim Carreyn. Myös Michael Jackson osoitti kiinnostusta roolia kohtaan, mutta Schumacher ei kelpuuttanut häntä. Schumacher tarjosi Robinin osaa aluksi Leonardo DiCapriolle, mutta tämä kieltäytyi siitä.


title: Batman Forever

text: Elokuvan ilmestyessä jotkut kriitikot sanoivat sitä ”maailman homoeroottisimmaksi elokuvaksi”, johtuen elokuvan kohtauksista, joissa esitettiin lähikuvia Batmanin puvun eri osista, sekä siitä, että nyt ensimmäistä kertaa Batmanin sekä Robinin puvuissa näkyivät nännit.


title: Kruger 60

text: Kruger 60 on kahdesta punaisesta kääpiöstä koostuva kaksoistähti 13,15 valovuoden päässä. Tähtien väli on keskimäärin 9,5 AU:ta vaihdellen välillä 5,5–13,5 vuotta, 44,6 vuoden kiertoajalla. Himmeämpi B-komponentti on flaretähti muuttujanimeltään DO Cephei. Flaret toistuvat epäsäännöllisesti. Flarepurkauksen aikana tähti tavallisesti kirkastuu kaksinkertaiseksi ja palaa normaaliksi 8 minuutissa.


title: Haldeninajokoira

text: Haldeninajokoira (, aiemmin myös" bisseberghund" ja "ankerstøver") on norjalainen metsästyskoirarotu. Rotu on vanhin Norjan ajokoiraroduista.


title: Haldeninajokoira

text:
Haldeninajokoira on ruumiinrakenteeltaan suorakaiteen muotoinen, ja siitä saa ylvään ja voimakkaan vaikutelman, mutta se ei ole kuitenkaan raskas. Pohjavilla on tiheä, peitinkarva on lyhyt, tiheä ja suora. Turkin perusväri on valkoinen, ja siinä on mustia läiskiä. Lisäksi päässä ja jaloissa on ruskeita läiskiä.
Muiden norjalaiskoirien tapaan haldeninajokoirakaan ei ole ajue koira-se ajaa jäniksiä itsenäisesti omistajansa kanssa. Se on, kuten muutkin norjalaisrodut, rauhallinen ja miellyttävä.Se suhtautuu usein erityisen rakastettavasti ihmisiin ja on harvoin ärtyisä, mutta sitä kuten useimpia rotuja tulisi valvoa kun se tapaa sille ennestään tuntemattomia lapsia. Kolmivärinen, selkeästi musta ja parkinruskea kuvioinen turkki on huomiota herättävä. Vaikka turkki tarvitsee vain vähän hoitoa, se ei ole yhtä paksu kuin pohjoisilla pystykorvaroduilla, ja haldeninajokoiraa pitääkin suojata oikein kovilla pakkasilla.


title: Ferngully – viimeinen sademetsä

text: Ferngully – viimeinen sademetsä (FernGully: The Last Rainforest) on vuonna 1992 valmistunut animaatioelokuva. Musiikin sävelsi Alan Silvestri ja elokuvan ohjasi Bill Kroyer. Elokuva kestää 1h 12 min. Keijujen tehtävänä on metsän suojelu, mutta ihmiset tuovat ongelmia suurine koneineen ja saasteineen. Alkuperäisääninä on esimerkiksi Robin Williams ja Tim Curry.


title: Ferngully – viimeinen sademetsä

text: "Video-oppaassa" vuodelta 1994 "Ferngully" saa kolme tähteä viidestä, mikä vastaa sanallista arviota ”hyvä”.


title: Ilta kaupungilla

text: Ilta kaupungilla ("Adventures in Babysitting") on Chris Columbuksen ohjaama elokuva vuodelta 1987. Humoristisen seikkailuelokuvan pääosaa esittää Elisabeth Shue.


title: Ilta kaupungilla

text: Vuonna 2015 Intrada Records julkaisi soundtrackin elokuvalle.


title: Ilta kaupungilla

text: Shuen esittämä lapsenvahti luulee voivansa viettää hiljaisen illan lapsen kotona. Hän joutuukin ottamaan tytön ja tämän isoveljen mukaansa kun kaveri on asemalla. Mukaan liittyy isoveljen kaveri. He seikkailevat ympäri kaupunkia esimerkiksi paetessaan rikollisia.


title: Ilta kaupungilla

text: "Video-oppaassa" vuodelta 1994 Bello Romano antoi elokuvalle yhden tähden viidestä, mikä vastaa sanallista arviota ”huono”. Rotten Tomatoesin käyttäjien arvosana elokuvalle on 77 %.


title: Kolme miestä ja baby

text: Kolme miestä ja baby ("Three Men and a Baby") on yhdysvaltalainen komedia vuodelta 1987. Se on amerikkalaisversio ranskalaisen Coline Serreaun farssielokuvasta "Kolme miestä ja käärö" ("Trois hommes et un couffin"). Elokuvan näyttelijöihin kuuluvat Steve Guttenberg, Tom Selleck, Ted Danson, Nancy Travis ja Margaret Colin. Sen on ohjannut Leonard Nimoy.


title: Kolme miestä ja baby

text: Elokuvassa kolme miestä joutuu hoitamaan vauvaa. Vaikka lapsenhoidossakin olisi puuhaa yllin kyllin, he joutuvat tekemisiin huumekauppiaiden kanssa.


title: Kolme miestä ja baby

text: "Video-oppaassa" vuodelta 1995 Asko Alanen antoi elokuvan Suomessa julkaistulle VHS-kasettiversiolle kaksi tähteä viidestä, mikä teoksen mukaan vastaa sanallista arviota ”keskinkertainen”. Hänen mukaansa elokuva on hersyvän ranskalaiskomedian siedettävä "baby boom" -jenkkiversio.


title: Kolme miestä ja baby

text: Elokuva kestää 1h 42 min. Se on Suomessa sallittu kaikenikäisille. Elokuva sisältää "kummituspojan", joka näkyy yhdessä kohtauksessa ikkunan verhojen luona.


title: Kolme miestä ja pikkuneiti

text: Kolme miestä ja pikkuneiti ("Three Men and a Little Lady") on elokuvan "Kolme miestä ja baby" (1987) jatko-osa vuodelta 1990.


title: Kolme miestä ja pikkuneiti

text: Emile Ardolinon ohjaamassa jatko-osassa Mary Benningtonista on kasvanut pikkuneiti. Aiempi järjestely ei enää tunnu täysin toimivalta. Maryn äiti haluaa naimisiin ja sulhasehdokas on jo tiedossa. Tom Selleckin esittämä Peter Mitchell epäilee, ettei miehellä ole puhtaita jauhoja pussissaan. Hän ottaa kavereidensa kanssa selville, että Mary joutuisi käymään koulua kaukana kotoa. Mahdollinen isä kun ei pidä lapsista.


title: Kolme miestä ja pikkuneiti

text: "Video-oppaassa" vuodelta 1995 Asko Alanen antoi elokuvan Suomessa julkaistulle VHS-kasettiversiolle yhden tähden viidestä, mikä teoksen mukaan vastaa sanallista arviota ”huono”. Hän kuvaa elokuvaa lyhyesti sietämättömäksi jatko-osaksi.


title: Kolme miestä ja pikkuneiti

text: Yksi elokuvan tunnetuimpia kappaleita on muun muassa lopputeksteissä esiintynyt Boy Meets Girlin ”Waiting For a Star to Fall”.


title: Sweet Home Alabama (elokuva)

text: Sweet Home Alabama on vuonna 2002 valmistunut romanttinen komedia, jonka ohjasi Andy Tennant. Näyttelijöihin kuuluvat Reese Witherspoon, Patrick Dempsey, Josh Lucas ja Candice Bergen.


title: Sweet Home Alabama (elokuva)

text: Reese Witherspoon esittää New Yorkissa uransa luonutta muotisuunnittelijaa Melanieta. Hän on vaihtanut sukunimensä Carmichaeliksi, koska häpeää taustaansa. Melanie Carmichael/Smooter on menossa New Yorkin pormestarin pojan kanssa naimisiin, mutta voidakseen tehdä sen, hänen pitää ensin saada selväksi avioero mieheensä, jonka kanssa hän on naimisissa. Joutuessaan palaamaan takaisin miehensä luokse, hän saa huomata, ettei ero olekaan niin helppo. Mies on parantanut elämäntapojaan Melanien vuoksi. Suomessa elokuva on sallittu.


title: Wolf 359

text: Wolf 359 on neljänneksi lähin tähtijärjestelmä. Se on 7,78 valovuoden päässä, lähempänä ovat ainoastaan Alfa Centauri -järjestelmä, Barnardin tähti ja Luhman 16 -järjestelmä. Wolf 359:ää lähin tähti on Ross 128 3,79 valovuoden päässä.


title: Lalande 21185

text: Lalande 21185 on punainen kääpiö ja viidenneksi lähin tähtijärjestelmä 8,21 valovuoden päässä Maasta.


title: Lalande 21185

text:
Tähdellä on väitetty olevan planeettoja sijaintimittausten perusteella, mutta tätä ei ole kyetty todistamaan.
Tähti liikkuu melko nopeasti ja kuuluu Linnunradan "paksuun kiekkoon", jonka keskipaksuus on 3 500 valovuotta, ja joka ulottuu ainakin 5 000 valovuoden päähän galaksin tasosta.
Tähdeltä ovat eräät tutkijat havainneet vesimaser-emission, joka voi tulla tähteä kiertävästä planeetasta tai tähdestä.
Lalande 21185 b:ksi ristityn väitetyn planeetan etäisyys on ehkä 2,2 AU:ta, kiertoaika 5,8 V:tä, rata miltei ympyrä ja massa 9/10 Jupiterin massaa. Toinen planeetta c olisi 11 AU:n päässä keskustähdestään ja massa 1,6 Jupiterin massaa, kiertoaika 30 vuotta.


title: Veblenin hyödyke

text: Veblenin hyödyke on taloustieteessä käytetty termi, jolla kuvataan hyödykettä, jota kohtaan kuluttajien kohdistama kiinnostus ja näin ollen myös hyödykkeen kysyntä kasvaa sen hinnan noustessa. Veblenin hyödyke on nimetty amerikannorjalaisen ekonomistin Thorstein Veblenin mukaan.


title: Veblenin hyödyke

text: Määritelmä on teoreettinen eikä vaadi Veblenin hyödykkeiden oikeasti esiintyvän reaalimaailmassa. Joihinkin ”statushyödykkeisiin” voidaan kuitenkin väittää liittyvän Veblenin hyödykkeen tunnuspiirteet, sillä kalliiden autojen, parfyymien tai vastaavien tuotteiden kysyntä saattaa laskea niiden hinnan laskiessa. Ilmiö johtunee siitä, että tällainen hyödyke koostuu suurelta osin statusarvosta eikä ainoastaan materia-arvosta. Jos tällaisen tuotteen hinta laskee, sitä ei voi enää pitää eksklusiivisena tai sen omistamista vain etuoikeutettujen huvina.


title: Veblenin hyödyke

text: Veblenin hyödykkeen ominaispiirteenä pitää huomata yleisön kiinnostuksen ja preferenssien muutos. Tämä erottaa sen esimerkiksi Giffenin hyödykkeestä, jossa insentiivinä kysynnän muutokselle on puhtaasti maksukyky.


title: Veblenin hyödyke

text: Veblenin ilmiön lisäksi yleisessä kysyntäteoriassa on olemassa joukko muita teoreettisia ja epärationaalisilta tuntuvia anomalioita:


title: Myy Cassiopeiae

text: Myy Cassiopeiae on kaksoistähti 24,6 valovuoden päässä Maasta. Toinen tähdistä on keltainen alikääpiö, toinen punainen kääpiö. Tähti on metalliköyhä ja liikkuu huikealla 167 km/s nopeudella, mikä kertoo sen kuuluvan vanhaan populaatio II:een. Tähden arvellaan syntyneen ennen kuin galaksin kiekko on kehittynyt.


title: Myy Cassiopeiae

text:
Melko ahtaan kaksoistähden tähtien etäisyys on keskimäärin 1,42 AU vaihtelee
välillä 0,54–2,30 AU, ja jakso 21,4 vuotta. Soikeus 0,62.


title: Munger, Tolles & Olson

text: Munger, Tolles & Olson on yhdysvaltalainen noin 180 asianajajan lakifirma jolla on toimistot Los Angelesissa ja San Franciscossa. Sen perusti seitsemän partneria vuonna 1962. Yksi perustajista oli miljardööri Charlie Munger, joka tunnetaan paremmin ammattimaisena sijoittajana sekä Berkshire Hathawayn apulaispääjohtajan tehtävästä.


Munger, Tolles & Olson


title: Kansainvälinen kendoliitto

text: Kansainvälinen kendoliitto (, IKF) toimii läheisessä yhteistyössä Japanin kendoliiton (, AJKF) tai () ja Euroopan kendoliiton (, virallinen lyhenne EKF) kanssa. IKF on perustettu vuonna 1970 ja sen päämaja sijaitsee Tokiossa Japanissa AJKF:n tiloissa.


title: Abrakadabra (taikasana)

text: Abrakadabra (myös abracadabra) on monissa kielissä loitsuna tai manauksena käytetty sana, joka saattaa olla peräisin arameasta אברא כדברא, "avra kedabra", "luon sanoillani", mikä viittaa siihen, että Jumala loi maailman tyhjästä, sanoilla.


title: Abrakadabra (taikasana)

text:
Nykyisin sanaa käyttävät erityisesti esiintyvät taikurit, mutta vanhoina aikoina sen loitsuvaikutukseen suhtauduttiin paljon vakavammin. Sillä voitiin parantaa kuumetta ja tulehduksia. Ensimmäisen kerran se mainitaan toisella vuosisadalla jaa. Serenus Sammonicuksen runossa "De medicina praecepta". Rooman keisari Caracallan lääkäri Serenus oli määrännyt hoidoksi tautiin amuletin, jossa luki ylösalaisen kartion muodossa:
A B R A C A D A B R A
A B R A C A D A B R
A B R A C A D A B
A B R A C A D A
A B R A C A D
A B R A C A
A B R A C
A B R A
A B R
A B
A
Pokémon-anime- ja mangasarjassa esiintyvät Abra- ja Kadabra-nimiset pokémonit. Harry Potter -kirjasarjassa on tappokirous avada kedavra.


title: Abrakadabra (taikasana)

text: Mikko Kuustosella on "Abrakadabra"-niminen albumi.


title: QDOS

text: QDOS (Quick and Dirty Operating System) oli MS-DOS:in edeltäjä. Käyttöjärjestelmän loi Seattle Computer Systems (SCP) vuonna 1979. Myöhemmin nimi muutettiin 86-DOS:ksi


title: QDOS

text: Kesäkuussa 1981 Microsoft osti kaikki oikeudet 86-DOS:iin SCP:ltä 50 000 dollarilla. Microsoft lisensoi QDOS:in IBM:lle, jonka koneissa se korvasi CP/M-86-käyttöjärjestelmän. Lisenssi ei antanut yksinoikeutta IBM:lle ja Microsoft lisensoikin 86-DOS:in useille muille yrityksille. 27. heinäkuuta 1981 86-DOS nimettiin uudelleen MS-DOS:ksi.


title: QDOS

text: Digital Researchin Gary Kildall väitti QDOS:in kopioineen osia Digital Researchin CP/M-käyttöjärjestelmästä, mutta ei kuitenkaan haastanut IBM:ää tai Microsoftia oikeuteen.


title: Bubbles

text: Bubbles (s. 1983) on Michael Jacksonille kuulunut simpanssi.


title: Bubbles

text: Bubbles eleli Texasissa syöpätutkimuskliniikalla vuoteen 1985 asti, jolloin se siirrettiin Kaliforniaan Michael Jacksonin luokse. Seuraavan kymmenen vuoden aikana se oli usein Jacksonin mukana erilaisissa palkintojenjakotilaisuuksissa hienosti pukeutuneena, ja sai näin paljon julkisuutta. Bubbles oli myös mukana studiossa Jacksonin "Bad"-albumia levytettäessä. Huhujen mukaan Bubblesilla oli oma henkivartija.


title: Bubbles

text: Bubbles häipyi parrasvaloista ja jäi elelemään Jacksonin "Neverland"-maatilalle. Vuonna 2003 Martin Bashirin Jackson-dokumenttielokuvassa Bubblesia kuitenkin näytettiin jonkin verran. Elokuvassa Bubbles käytti vaippoja ja kävi vessassa. Filmin Bubblesia esittäneitä kohtia näytettiin myös tuomaristolle vuoden 2005 lapsien hyväksikäyttämissyytteisiin liittyvän oikeusjutun yhteydessä. Näissä kohdin elokuvaa Bashir kysyy Jacksonilta simpanssin työskentelystä tilalla. Bubbles pesee ikkunoita ja vessoja sekä lakaisee tomuja. Jackson selitti simpanssien olevan älykkäitä, ja heidän DNA:nsa näyttävät mikroskoopissa samalta kuin ihmisten. Muutamien lehtijuttujen mukaan Bubbles ei kuitenkaan enää asu tilalla. Sanottiin, että se olisi tullut hankalammaksi vanhemmiten ja purrut muutamia ihmisiä. New York Daily News -lehden artikkelin mukaan yli 20-vuotias Bubbles elää Los Angelesissa sijaitsevalla maatilalla. Tilan isännän, Bob Dunnin, mukaan Bubblesilla menee hyvin.


title: Bubbles

text: Vuonna 1988 taiteilija Jeff Koons teki "Michael Jackson and Bubbles" -nimisen keramiikkatyön, jossa oli luonnollisessa koossa kullan värisistä paloista tehty patsas, joka esitti Bubblesia sylissään pitävää Jacksonia. Patsaan mitat ovat 1067 x 1791 x 826 mm. Patsas on rahassa mitattuna arvokkain elävän taiteilijan tekemä patsas. Tuntematon ostaja osti sen New Yorkissa 5,6 miljoonalla Yhdysvaltain dollarilla. Veistoksen nykyinen omistaja on Eli Broadin taidesäätiö, joka lainaa sitä muille museoille. Tällä hetkellä se on Oslossa Astrup Fearnleyn nykytaiteen museossa.


title: Huutijärvi

text: Huutijärvi on osa-alue ja kylä Kangasalla Pirkanmaalla. Kylässä oli vuoteen 1604 Sarsanvirta, jossa vesi virtasi Längelmävedestä Roineeseen ja jossa oli myllyjä. Vuonna 1604 Sarsanvirta kuivui Kostianvirran synnyttyä Pälkäneellä. Virran rannalta on löydetty useita kivikautisia asuinpaikkoja, ja alue on eräs Suomen vanhimmista tunnetuista asuinalueista jääkauden jälkeiseltä ajalta. Kylän koillispuolella virtaa Vääksynjoki Vesijärvestä Längelmäveteen. Längelmäveden nykyinen lasku-uoma on Kaivannon kanava, joka sijaitsee pari kilometriä Huutijärveltä kaakkoon.


title: Huutijärvi

text: Kylä on ollut keskiajalla myös merkittävä teiden risteyskohta; siellä yhtyivät Kangasalan kautta kulkevaa harjujaksoa seurannut Etelä-Suomen tärkeimpiin kuulunut maantie Hämeestä Pohjanmaalle sekä historiallinen Vanha Laukaantie, joka lähti Längelmäveden ja Vesijärven välistä kannasta pitkin Länkipohjan ja Jämsän kautta Keski-Suomen suuntaan. Huutijärvellä toimi myös kestikievari. Päätieverkon numeroinnin myötä Huutijärvestä tuli 1930-luvun lopulla Tampereen ja Hämeenlinnan välisen valtatie 3:n, Tampereen ja Lahden välisen valtatie 12:n sekä Tampereen ja Jyväskylän välisen valtatie 9:n risteyskohta. Parikymmentä vuotta myöhemmin valmistui uusi tieyhteys (nykyisin seututie 325) Huutijärveltä Sahalahden ja Kuhmalahden kautta Kuhmoisiin. Valtatie 9 siirrettiin 1970-luvulla kulkemaan Tampereelta Kangasalan pohjoisosien kautta Orivedelle ja samoihin aikoihin valmistui valtatie 12:n uusi linjaus noin kilometrin päähän vanhasta tienristeyksestä.


title: Huutijärvi

text: Etymologinen tausta kylän nimelle lienee se, että virran yli kulki lautta, ja mikäli se oli toisella rannalla, jouduttiin huutamaan, jotta se tuli yli. Kylässä on mm. huoltoasema, lähikauppa, hautausmaa, ammattikoulu ja kalanviljelylaitos. Kylässä on myös oma ala-aste, Huutijärven koulu. Kylästä löytyy myös Wääksyn kartano, jossa asui 1500-luvulla Juhana Herttuan rakastettu Kaarina Hannuntytär.


title: Schelling

text: Schelling on muun muassa seuraavien henkilöiden sukunimi:


title: Alfred Kihlman

text: Alfred Kihlman (13. toukokuuta 1825 Vaasa – 19. heinäkuuta 1904 Helsinki) oli suomalainen pappi, oppikoulun opettaja ja teollisuusmies.


title: Alfred Kihlman

text: Kihlman syntyi vaasalaiseen pappisperheeseen ja lähti isänsä Anders Gustaf Kihlmanin esimerkin mukaan 1843 opiskelemaan teologiaa. Valmistuttuaan papiksi 1846 Kihlman palasi Pohjanmaalle Kruunupyyhyn isänsä apupapiksi. Kihlman oli jo lukioaikanaan Turussa liittynyt mukaan herännäisyyteen.


title: Alfred Kihlman

text: Kihlmanin puoliso Angelika (o.s. Fabritius) kuoli 1851, ja samaan aikaan pohjalainen herännäisyysliike alkoi osoittaa hajoamisen merkkejä. Kihlman lähti osin terveydellisistä syistä Saksaan Tübingeniin, missä hän tutustui Johannes Tobias Beckin teologisiin kirjoituksiin. Palattuaan Suomeen syksyllä 1852 Kihlman jätti papin viran ja toimi saksan kielen opettajana ensin Pietarsaaressa 1855–1863 ja sitten Vaasassa 1863–1866. Hän meni toisen kerran naimisiin 1858 turkulaisen hovioikeudenneuvoksen Karl Henrik Forssellin tyttären Hildan kanssa.


title: Alfred Kihlman

text: Kihlman alkoi sijoittaa 1850-luvulta alkaen ensimmäiseltä vaimoltaan perimiensä itäsuomalaisten Utran ja Puhoksen sahojen myynnistä saatuja rahoja erilaisiin liikeyrityksiin. Kihlman sijoitti rahaa Vaasan Puuvillatehtaan, Tampereen Pellava- ja Rauta-Teollisuus Osake-Yhtiön (myöhemmin Oy Tampella Ab) ja Suomen Yhdyspankin osakkeisiin. Kihlman oli myös mukana näiden yritysten johtoelimissä; hän oli jäsenenä puuvillatehtaan ja pellavatehtaan johtokunnissa sekä Suomen Yhdyspankin pankkivaliokunnassa.


title: Alfred Kihlman

text: Erityisesti Tampereen Pellava- ja Rauta-Teollisuus Osake-Yhtiö aiheutti Kihlmanille paljon huolta. Hän oli 1864 mennyt yhdeksi täytetakaajaksi yhtiön perustajan, Gustaf August Wasastjernan, Yhdyspankilta ottamalle 150 000 markan suuruiselle lainalle. Lainan vakuutena oli sata kappaletta pellavatehtaan osakkeita, ja jos niiden kurssi olisi lähtenyt jyrkkään laskuun, täytetakaajat olisivat voineet joutua vastaamaan Wasastjernan veloista omilla varoillaan tämän joutuessa vararikkoon. Wasastjerna jätti konkurssihakemuksen lopulta 1869, mutta 1870-luvun alkuvuosina pellavatehtaan taloudellinen tilanne ja osakkeen kurssi alkoivat selvästi kohentua, joten täytetakaajien tappiot jäivät lopulta pieniksi.


title: Alfred Kihlman

text: Viimeksi Kihlman oli mukana perustamassa Kansallis-Osake-Pankkia vuonna 1889 ja toimi sen hallintoneuvoston puheenjohtajana 1893–190


title: Alfred Kihlman

text: Kihlman siirtyi 1866 Helsinkiin, jossa hän toimi Helsingin ruotsalaisen normaalilyseon uskonnon yliopettajana vuosina 1866–1897 ja rehtorina vuosina 1871–1895. Hän oli mukana säätyvaltiopäivillä vuosina 1872–1897 pappissäädyn edustajana. Puoluekannaltaan Kihlman oli lähinnä maltillinen fennomaani. Kihlman rakennutti Helsinkiin Korkeavuorenkadulle kivitalon, jossa hän asui viimeiset vuotensa. Kihlman sai professorin arvonimen 1897.


title: Alfred Kihlman

text: Kihlmanin vanhin poika A. Oswald Kihlman (sukunimi myöhemmin Kairamo) oli kasvitieteilijä, suomalaisen puolueen poliitikko ja teollisuusmies. Hänen veljensä Lorenzo Kihlman oli korkeimman oikeuden tuomari ja diplomaatti.


title: Alfred Kihlman

text: Kihlmanin kesähuvila, Villa Rulludd, on museona Espoossa.


title: Christopher Dodd

text: Christopher John Dodd (s. 27. toukokuuta 1944) on yhdysvaltalainen lakimies ja poliitikko. Hän on kotoisin Connecticutista, kuuluu Yhdysvaltain demokraattiseen puolueeseen ja toimi vuosina 1975–1981 Yhdysvaltain edustajainhuoneen sekä vuosina 1981–2011 Yhdysvaltain senaatin jäsenenä. Dodd on toiminut myös senaatin pankkivaliokunnan puheenjohtajana.


title: Christopher Dodd

text: Dodd oli ehdolla puolueensa presidenttiehdokkaaksi Yhdysvaltain presidentinvaaleissa 2008.


title: Louis Stokes

text: Louis Stokes (23. helmikuuta 1925 – 18. elokuuta 2015) oli Yhdysvaltain demokraattisen puolueen poliitikko. Hän istui Yhdysvaltain edustajainhuoneessa vuosina 1969–1999.


title: Louis Stokes

text: Stokes toimi 1970-luvulla House Select Committee on Assassinations -komitean puheenjohtajana.


title: W. Willard Wirtz

text: William Willard Wirtz (14. maaliskuuta 1912 – 24. huhtikuuta 2010) oli yhdysvaltalainen Demokraattisen puolueen poliitikko ja lakimies. Hän toimi Yhdysvaltain työministerinä vuosina 1962–1969.


title: W. Willard Wirtz

text: Wirtz syntyi DeKalbissa, Illinois'n osavaltiossa. Hän valmistui Harvardin lakikoulusta ja toimi myöhemmin lain professorina. Hän toimi lakialalla myös ministeriytensä jälkeen.


title: W. Willard Wirtz

text: Wirtzistä tuli Yhdysvaltain vanhin elossa ollut entinen tai nykyinen ministeri 2. helmikuuta 2008, kun Earl Butz kuoli 98-vuotiaana.


title: Anna Wing

text: Anna Wing (30. lokakuuta 1914 - 7. heinäkuuta 2013) oli englantilainen näyttelijätär. Hän loi pitkän uran televisiossa ja teatterissa. Merkittäviä rooleja hänellä oli mm. sarjassa "EastEnders".


title: Anna Wing

text: Wing syntyi Hackneyssä, Lontoossa, ja aloitti uransa taiteilijan mallina. Hän työskenteli myöhemmin East Endin sairaaloissa ja meni 30-vuotiaana naimisiin Peter Daveyn kanssa. Avioero tuli kolmen vuoden kuluttua, ja myöhemmin Wingillä oli pitkäaikainen suhde runoilija Philip O'Connoriin.


title: Anna Wing

text: Ohjaaja ja näyttelijä Mark Wing-Daveyn on Anna Wingin poika.


title: Anna Wing

text: 7. heinäkuuta 2013 Anna Wing kuoli 98 vuoden ikäisenä.


title: Lappeenrannan Rajaritarit

text: Lappeenrannan Rajaritarit on vuonna 1983 perustettu suomalainen amerikkalaisen jalkapallon seura Lappeenrannasta. Seuran virallinen rekisteröity nimi on Lappeenrannan Amerikkalainen Jalkapalloklubi ry. Vuosina 2005–2008 seura tunnettiin myös nimellä Etelä-Karjalan Rajaritarit.


title: Lappeenrannan Rajaritarit

text: Seuran miesten edustusjoukkue pelasi ensimmäisen kautensa pääsarjatasolla Vaahteraliigassa vuonna 1998 ja sittemmin yhtäjaksoisesti vuodet 2004–2007. I-divisioonan joukkue voitti vuosina 1996 ja 2008. Kaudeksi 2009 joukkue palasi liigaan.


title: Lappeenrannan Rajaritarit

text: Rajaritareiden puheenjohtajana ja valmentajana toimi vuonna 2008 Tero Haiko. Vuonna 2009 puheenjohtajaksi valittiin Juho Ritala, Haikon siirtyessä seuran toiminnanjohtajaksi. Kaudella 2009 edustusjoukkuetta valmensi Kari Leivoja, joka on aikaisemmin valmentanut Helsingin Wolverinesia ja vuoden 2008 Suomen-mestarijoukkue Porvoon Butchersia. Hän on myös toiminut Suomen maajoukkueen puolustuksen linjan valmentajana.


title: Lappeenrannan Rajaritarit

text: Rajaritareiden junioritoiminta on vilkasta. Kaudella 2009 seuralla oli pojissa A-, B-, C-, sekä D-juniorijoukkueet, jotka osallistuvat omien ikäluokkiensa sarjoihin. Tytöissä seuralla on lippupallojoukkue.


title: Lappeenrannan Rajaritarit

text: Kaudella 2011 seuran edustusjoukkue pelasi historiansa parhaimman kauden sijoittuen Vaahteraliigassa neljänneksi. Joulukuussa 2011 seura ilmoitti että se ei tule hakemaan liigalisenssiä kaudelle 2012 vaan pelaa II-divisioonassa.


title: Götz George

text: Götz George (23. heinäkuuta 1938 Berliini – 19. kesäkuuta 2016 Hampuri) oli saksalainen näyttelijä.


title: Götz George

text: Suomessa George oli tunnettu erityisesti komisario Schimanskina. Kyseistä hahmoa hän näytteli "Rikospaikalla"-poliisisarjassa vuosina 1971–1991 sekä itsenäisessä "Schimanski"-nimeä kantavassa sarjassa vuosina 1997–2013. Hahmon ympärille on tehty myös teatterielokuva "Schimanski – Zahn um Zahn" (1985).


title: Götz George

text: George näytteli myös useissa elokuvissa. Helmut Dietlin ohjaama "Schtonk – salat julki" (1992) on komedia Georgen esittämästä lehtimiehestä, joka erään väärentäjän avustuksella alkaa julkaista tekaistuja Adolf Hitlerin päiväkirjoja. Natsiaiheinen oli myös Roland Suso Richterin ohjaama "Koko totuus" ("Nichts als die Wahrheit", 1999), joka kertoi kuvitteellisesta Josef Mengelen oikeudenkäynnistä. George näytteli elokuvassa Mengeleä. "Der Totmacher" -elokuvassa (1995) George puolestaan loi vaikuttavan tulkinnan Fritz Haarmannista, 1920-luvun saksalaisesta sarjamurhaajasta. Rooli toi hänelle parhaan näyttelijän palkinnon Venetsian filmijuhlilla.


title: Götz George

text: Götz Georgen isä oli elokuva- ja teatterinäyttelijä Heinrich George.


title: Boris Pahor

text: Boris Pahor (s. 26. elokuuta 1913 Trieste, Itävalta-Unkari, nyk. Italia) on Italian sloveenivähemmistöön kuuluva kirjailija.


title: Boris Pahor

text:
Pahor joutui keskitysleirille, kun hänet ilmiannettiin natsien vastaisesta toiminnasta. Hän oli eri leireillä lähes puolitoista vuotta ja vapautui huhtikuun lopulla 1945.
Pahorin pääteos "Nekropoli" (1967) perustuu hänen kokemuksiinsa keskitysleireillä. Sen kehyskertomuksena on käynti Natzweiler-Struthofissa kaksikymmentä vuotta vapautumisen jälkeen.


title: Boris Pahor

text: Pahor on ollut ehdolla Nobelin kirjallisuuspalkinnon saajaksi.


title: Boris Pahor

text: Saksalainen SWR-Bestenliste valitsi "Nekropolin" vuoden 2001 parhaaksi kirjaksi, ja seuraavana vuonna hänelle myönnettiin 10 000 euron palkinto.


title: Boris Pahor

text: Pahor on valittu 2009 Slovakian tiede- ja taideakatemian jäseneksi.


title: Ole Bornedal

text: Ole Bornedal (s. 26. toukokuuta 1959) on tanskalainen elokuvaohjaaja.


title: Ole Bornedal

text: Bornedal ohjasi ja kirjoitti aluksi televisioon ennen ensimmäistä elokuvaansa. "Yövahti" (1994) oli tanskalaisen jännityselokuvan uusille urille vievä teos. Se menestyi myös kansainvälisesti ja Bornedal ohjasi elokuvasta amerikkalaisversion "Yövartija", jonka pääosia näyttelivät Ewan McGregor, Nick Nolte ja Patricia Arquette. Vuonna 2002 valmistui Bornedalin eurooppalainen yhteistyöelokuva "Dina". Muita Bornedalin 2000-luvun elokuvia ovat esimerkiksi "Vikaren" (2007) ja "The Possession" (2012).


title: F1-toons

text: F1-toons on suomalaisen sarjakuvapiirtäjän Antti Vuorijärven piirtämä ja käsikirjoittama yksiruutuinen sarjakuva. Sarjakuva kertoo humoristisesti Formula 1 -autourheilusarjan ajankohtaisista tapahtumista ja lajissa työskentelevistä henkilöistä. Piirroksissa käytetään tehokeinoina huoliteltua ulkoasua, mielleyhtymiä ja vertauskuvia. Sarjakuvan piirrostyylissä esiintyy ranskalaisen sarjakuvapiirtäjän Maurice de Beveren piirrostyylille ominaisia piirteitä sekä vaikutteita poptaidemaalari Roy Lichtensteinilta. Antti Vuorijärvi on piirtänyt sarjakuvaa vuodesta 1998 lähtien ja sitä on julkaistu Vauhdin Maailmassa, F1-maailmassa, Urheiluviikko.net:ssä ja sarjakuvan omilla verkkosivuilla. Sarjakuva ilmestyy suomeksi ja osittain myös englanniksi.


title: Pål Sletaune

text: Pål Sletaune (s. 4. maaliskuuta 1960) on norjalainen elokuvaohjaaja.


title: Pål Sletaune

text: Sletaunen ura alkoi äärimmäisen mustalla komedialla "Kuka pelkää postimiestä?" "(Budbringeren)" vuonna 1997. Elokuva saavutti kansainvälistä suosiota ja se palkittiin useilla elokuvajuhlilla kuten Cannesissa, Tukholmassa ja São Paulossa. Hollywoodista Sletaune sai tarjouksen American Beauty -elokuvan ohjaamisesta, mutta kieltäytyi, koska ei pitänyt käsikirjoitusta tarpeeksi hyvänä.


title: Pål Sletaune

text: Vuonna 2001 valmistuneella "Amatørene"-elokuvallaan Sletaune jatkoi esikoisestaan tutulla mustan komedian linjalla. Se on tarina nörttimäisestä hampurilaispaikan pitäjästä, joka vahingossa kidnappaa kuuluisan rock-tähden. Kolmannesta elokuvastaan "Naapuri" (2005) Sletaune jätti huumorin kokonaan pois. Elokuva oli rankkoja piirteitä omaava, seksuaalisia perversioita ja mieleltään häiriintyneitä ihmisiä sisältävä kahden asunnon välillä tapahtuva trilleri.


title: Joe Meek

text: Robert George "Joe" Meek (5. huhtikuuta 1929 – 3. helmikuuta 1967) oli englantilainen tuottaja ja lauluntekijä. Hänen tunnetuimpia teoksiaan on The Tornadosin esittämä "Telstar" (1962), joka nousi Billboard Hot 100 -listan ykkössijalle ja pysyi Britannian singlelistan kärjessä viisi viikkoa.


title: Joe Meek

text: Meek julkaisi myös oman konseptialbuminsa "I Hear a New Worldin". Hänelle myönnettiin Ivor Novello -palkinto.


title: Joe Meek

text: Meek kieltäytyi yhteistyöstä David Bowien ja The Beatlesin kanssa. Jälkimmäisen tuotantoa hän kuvasi "meteliksi" ja "toisten esittäjien jäljittelyksi". Hän ei myöskään sietänyt Rod Stewartia. Tom Jonesin kanssa hän oli yhteistyössä jo ennen tämän nousemista maailmanmaineeseen.


title: Joe Meek

text: Meekin elämän loppua varjosti sairaus: Hän kärsi pahenevista psykoottisista oireista, päihteiden ongelmakäytöstä ja masennuksesta. Hän oli vakuuttunut siitä, että Decca Records kätki hänen tapettiensa taakse mikrofoneja voidakseen varastaa tämän ideat. Hänelle kehittyi myös pakkomielle kuolemaa ja kuoleman jälkeistä elämää kohtaan. Hän vei esimerkiksi nauhoja hautausmaalle voidakseen kuulla ääniä "haudan takaa". Erityisesti häntä kiehtoivat edesmenneet rock'n'roll-muusikot, kuten Buddy Holly, jonka kanssa hän oletti voivansa kommunikoida. Lisäpaineita hänelle toi hänen häpeälliseksi kokemansa homoseksuaalisuus.


title: Joe Meek

text: Meek ampui vuokraemäntä Violet Shentonin ja itsensä Buddy Hollyn kuoleman 8-vuotispäivänä 1967. Laillisen ampuma-aseen omisti muusikko Heinz Burt, jolla ei kuitenkaan ollut osuutta veritekoon.


title: Heikko suppeneminen

text: Heikko suppeneminen eli "heikko konvergenssi" on matematiikassa tiettyjen funktioiden jonojen ominaisuus.


title: Heikko suppeneminen

text:
Jos formula_1-avaruuden duaalia merkitään formula_2:lla, voidaan formula_1:ssä määritellä heikko suppeneminen seuraavasti: jono funktioita formula_4, jos jokaisella formula_5 pätee
Tällöin formula_7 on yksikäsitteisesti määrätty ja
Heikosta konvergenssista ei seuraa formula_9, tai että formula_10 melkein kaikkialla. Kuitenkin jos formula_11 on rajoitettu jono formula_1:ssä, formula_13, on olemassa osajono formula_14 ja formula_15 s.e. formula_10 heikosti formula_1:ssä.


title: Läntinen Litsa

text: Läntinen Litsa eli Läätsi () on entinen kuolansuomalainen kalastajakylä, joka sijaitsi noin 45 kilometriä nykyisestä Norjan ja Venäjän rajasta itään Litsavuonon pohjukassa, Litsajoen suulla.


title: Läntinen Litsa

text: Saamelaisten vakituinen poropolku yhdisti Läätsin kylän Uura- eli Orjalahden suomalaiskylään ja edelleen Aleksandrovskiin (nykyinen Poljarnyi) Kuolanvuonon länsirannalle.


title: Läntinen Litsa

text: Toisen maailmansodan aikaan vuonna 1941 saksalaisten hyökkäys operaatio Platinakettu pysähtyi puolustajien kovan vastarinnan vuoksi Litsajoelle. Vanha kalastajakylä tuhoutui täysin taisteluissa. Asukkaat oli siirretty muualle Neuvostoliittoon jo Stalinin vainojen aikana.


title: Läntinen Litsa

text: Sodan jälkeen 1950-luvun lopulta alkaen Litsavuonon rannoille perustettiin Neuvostoliiton Pohjoisen laivaston ydinsukellusvenetukikohta Zapadnaja Litsa, joka käsittää neljä eri satamaa, ja vuonon itäpuolelle Zaozjorskin asutustaajama. Paikkakunnalta on maantieyhteys Kuolanvuonolle ja Petsamoon (67 km).


title: Nils Gaup

text: Nils Gaup on (s. 12. huhtikuuta 1955 Koutokeino, Norja) on norjansaamelainen elokuvaohjaaja.


title: Nils Gaup

text: Gaup aloitti näyttelijänä. Ohjaajana hänen uransa alkoi historiallisella, vuoden 1000 tienoille sijoittuvalla seikkailuelokuvalla "Tiennäyttäjä" ("Ofelaš", 1987), joka oli maailman ensimmäinen täyspitkä pohjoissaamenkielinen elokuva (toinen oli Paul-Anders Simman "Sagojogan ministeri" kymmenen vuotta myöhemmin). "Tiennäyttäjä" oli ehdolla parhaan vieraskielisen elokuvan Oscar-palkinnon saajaksi.


title: Nils Gaup

text: Seikkailuelokuvien genreä Gaup jatkoi myös myöhemmissä elokuvissaan "Håkon ja merirosvot" (1990), "Kätketyn kullan maa" (1996) ja "Misery Harbour" (1999), joihin hän sai tunnettuja Hollywood-tähtiä, kuten Christopher Lambertin, James Caanin ja Gabriel Byrnen. Seikkailuelokuvien väliin mahtuu komedia "Hodet over vannet" (1993), jossa vaimo yrittää piilotella vahingossa tappamansa ex-poikaystävänsä ruumista uudelta mieheltään. Elokuvasta tehtiin myös Hollywood-versio "Pää pinnalle" (1996), jossa pääosia näyttelivät Harvey Keitel ja Cameron Diaz.


title: Nils Gaup

text: Gaup on saanut Hollywoodista työtarjouksia, kuten "Robocop" 1980-luvun lopulla, mutta hän on pääsääntöisesti kieltäytynyt kaikesta. "Waterworld"-elokuvan ohjaajana hän ehti olla hetken aikaa ennen kuin jättäytyi pois projektista, koska budjetti paisui hänen mielestään liikaa.


title: Nils Gaup

text: Seikkailuelokuvan lajityyppiä edusti myös Koutokeinon kansannoususta kertovaa historiallinen elokuva "Kautokeinon kapina" (norj. "Kautokeino-opprøret"). Elokuva sai ensi-iltansa Tromssan filmifestivaaleilla 16. tammikuuta 2008. Suomen ensi-iltansa elokuva sai Sodankylän elokuvajuhlilla kesällä 2008. "Kautokeinon kapinan" jälkeen Gaup on ohjannut lastenelokuvan "Reisen til julestjernen" (2012).


title: Nils Gaup

text: Vuonna 2009 Gaupille myönnettiin "Skábmagovat"-palkinto työstään saamelaisen elokuvan ja saamelaisten nuorten eteen.


title: Kukkakorallit

text: Kukkakorallit (Hexacorallia syn. Zoantharia) on korallieläinten suurin alaluokka. Siihen kuuluvat merivuokot ja kivikorallit sukulaisineen, sekä joukko sukupuuttoon kuolleita lahkoja. Varsinaiset ruukkumerivuokot (Ceriantharia) luokitellaan joko omaksi alaluokakseen, tai kukkakorallien lahkoksi. Se luokiteltiin aiemmin mustakorallien kanssa alaluokkaan ruukkumerivuokot (Ceriantipatharia). Merivuokkojen yksi heimo, Ptychodactinidae, kuuluu joko muiden merivuokkojen kanssa lahkoon Actinaria, tai muodostaa oman lahkonsa.


title: Kukkakorallit

text: Kukkakorallit ovat joko yksin tai runkokuntina kasvavia keskeissymmetrisiä polyyppejä. Polyypin keskellä on suuaukko, joka johtaa ruoansulatusonteloihin. Suuta ympäröi kuusi tai kuudella jaollinen määrä pyyntilonkeroita, ja ruoansulatusontelo on jakautunut väliseinillä kuuteen osaan. Ne haalivat ruokaa pyyntilonkeroillaan, vievät sen suuaukkoon, josta se painuu ruoansulatusonteloon. Sulamattomat saaliin osat poistuvat saman aukon kautta. Kaikkien kukkakorallien rakenne on perusosiltaan samanlainen, mutta koko vaihtelee kivikorallien muutaman millin polyypeista merivuokkoihin, joiden halkaisija voi olla kymmeniä senttejä.


title: Sólveig Pétursdóttir

text: Sólveig Guðrún Pétursdóttir (s. 11. maaliskuuta 1952) on islantilainen oikeistolaisen Itsenäisyyspuolueen poliitikko.


title: Sólveig Pétursdóttir

text: Sólveig opiskeli lakia Islannin yliopistossa ja valmistui vuonna 1977. Sólveig valittiin Islannin parlamenttiin ensimmäistä kertaa vuonna 1991. Hän edusti vuosina 1991–2003 Reykjavíkin vaalipiiriä ja sen jälkeen Reykjavíkin eteläistä vaalipiiriä. Hän toimi vuosina 1999–2003 maansa oikeuden ja kirkollisten suhteiden ministerinä. Hän oli vuosina 2005–2007 parlamentin (alltingin) puheenjohtajana.


title: Kuplavuokko

text: Kuplavuokko ("Entacmaea quadricolor") on Indopasifiselta merialueelta kotoisin oleva riutta-akvaariossakin menestyvä merivuokko.


title: Kuplavuokko

text: Kuplavuokko voi kasvaa halkaisijaltaan puolimetriseksi. Väriltään kuplavuokko voi olla keltaisenruskea, ruskea, vihreä tai oranssi. Sillä on lonkeroidensa päässä kuplat, joista se on helppo tunnistaa. Kuplavuokon polttiaissolut voivat vahingoittaa ihmistä ja muita eliöitä, joten sen käsittelyssä on oltava huolellinen.


title: Kuplavuokko

text: Kuplavuokko elää symbioosissa zooksantellilevien kanssa. Veden pH:n tulisi olla 8,1–8,4 ja lämpötilan 22–26 °C. Kuplavuokko tarvitsee paljon valoa ja veden virtaus saisi olla kohtuullinen.


title: Kuplavuokko

text: Kuplavuokko menestyy parhaiten, jos se saa ruuantähteitä vuokkokaloilta. Erityisesti kuplavuokon luona viihtyvät samettivuokkokala, punavuokkokala ja naamiovuokkokala. Jos vuokkokaloja ei ole, tulee kuplavuokkoa ruokkia pilkotulla kalalla, katkaravuilla tai madoilla.


title: Antti Vuorijärvi

text: Antti Vuorijärvi on suomalainen sarjakuvapiirtäjä. Vuorijärvi piirtää Formula 1 -aiheista sarjakuvaa F1-toons. Sarjakuvapiirtäjäksi hän ryhtyi vuonna 1998. Vuorijärven töissä on nähtävillä vaikutteita sarjakuvapiirtäjä Maurice de Beveren ja poptaiteilija Roy Lichtensteinin kädenjäljistä.


title: Hilda Hannunen

text: Hilda Maria Hannunen (29. elokuuta 1882 – ?) oli suomalainen kutoja, joka toimi kansanedustajana Vaasan läänin eteläisestä vaalipiiristä vuosina 1920–1923.


title: Hilda Hannunen

text: Suomen Sosialidemokraattisen Puolueen listoilla vaaleissa 1919 ollut Hannunen nousi eduskuntaan varasijalta marraskuussa 1920. Hän kuului SDP:n radikaaliin siipeen ja piti itseään kommunistina. Huhtikuussa 1921 Hannunen ja Ville Vainio tekivät eduskunta-aloitteen Suomen hallitusmuodon muuttamisesta Neuvosto-Venäjän mallin mukaiseksi. Vaaleissa 1922 Hannunen valittiin kansanedustajaksi Suomen Sosialistisen Työväenpuolueen listalta.


title: Hilda Hannunen

text: Hannusen vanhemmat olivat torppari Otto Hannunen ja Karolina Matintytär. Hannunen kävi kiertokoulua ja toimi vuoteen 1923 kutojana Helsingissä, Vaasassa ja Jyväskylässä. Sen jälkeen hän lähti Venäjälle ja muun muassa johti Valamon vanhainkotia.


title: Dropkick Murphys

text: Dropkick Murphys on Massachusettsin Quincyssä vuonna 1996 perustettu yhdysvaltalainen kelttipunk-yhtye. Yhtye aloitti soittamisen erään jäsenten kaverin parturiliikkeen kellarissa. He sekoittivat perinteistä folk rockia ja punk rockia. Yhtye on ottanut vaikutteita esimerkiksi yhtyeiltä Stiff Little Fingers, The Pogues, The Clash, Thin Lizzy, The Dubliners ja Swingin' Utters.


title: Dropkick Murphys

text: Sanoituksissaan Dropkick Murphys on muun muassa tukenut työväenluokkaa ja ammattiliittoja sekä kannustanut Bostonin urheiluseuroja, kuten Boston Red Soxia.


title: Kilpjavr

text: Kilpjavr eli Kilpijärvi () on taajama Kuolan piirissä Venäjän Murmanskin alueella sekä paikkakunnalla sijaitsevan sotilaslentokentän nimi. Kilpjavr on Murmanskista noin 30 km linnuntietä luoteeseen.


title: Kilpjavr

text: Kilpjavren taajama on osa Mežduretšjen maalaiskuntaa. Se on yhdistetty haararadalla Kuolan - Petsamon rataan Päivejärven asemalle.


title: Kilpjavr

text: Lentoasema perustettiin toisen maailmansodan jälkeen. Se toimi aiemmin Murmanskin lentokenttänä, nykyisin se on pienehkö sotilaslentokenttä. Betoninen kiitotie on 2 500 metriä pitkä.


title: Berit Nesheim

text: Berit Nesheim on norjalainen elokuvaohjaaja.


title: Berit Nesheim

text: Nesheim on ohjannut niin nuortenelokuvaa ("Frida - käsi sydämellä", 1991), epookkidraamaa ("Sunnuntaienkeli", 1996) kuin trilleriäkin ("Evas øye", 1999). "Sunnuntaienkeli" oli ehdolla parhaan ei-amerikkalaisen elokuvan Oscarista.


title: Kalaholma

text: Kalaholma () on yksi Porin kaupunginosista. Se sijaitsee Itä-Porissa Kokemäenjoen varrella. Kalaholman naapurikaupunginosat ovat Lukkarinsanta, Väinölä ja Koivistonluoto. Kokemäenjoen vastakkaisella puolella ovat Isojoenranta ja Sunniemenranta. Kokemäenjoki ja sen sivuhaara, vanha tukinuittoväylä Varvourinjuopa, tekevät Kalaholman alueesta saaren. Samalla saarella sijaitsevat Lukkarinsanta ja osa Aittaluotoa.


title: Kalaholma

text: Viime vuosina Kalaholmaan on noussut useita uusia omakotitaloja, minkä myötä sen asukasluku on kasvanut huomattavasti. Kulkuyhteydet Kalaholmassa paranivat, kun Lukkarinsannasta Kokemäenjoen yli Isojoenrantaan kulkeva silta valmistui vuonna 2006.


title: Mandrill

text: Mandrill on New Yorkin Brooklynissä vuonna 1968 perustettu funk-yhtye.


title: Mandrill

text: Ryhmän perustivat kolme veljestä: Carlos Wilson (pasuuna, laulu), Lou Wilson (trumpetti, laulu) sekä Ric Wilson (saksofoni, laulu). He ovat syntyneet Panamassa ja kasvaneet Brooklynissä. Yhtyeen tyyliin kuuluu voimakas eri musiikinlajien yhdistely. Afroamerikkalaisen populaarimusiikin tyylien lisäksi yhtyeen musiikissa leimaavaa ovat latino-vivahteet sekä paikoin rock-soundi. Levyistä kaupallisesti parhaiten menestyi "Composite Truth" (1973), ja sitä pidetään usein muutenkin parhaana levynä. Sen edeltäjä, "Mandrill Is" (1972), on myös arvostettu levy.


title: Mandrill

text: Mandrillin musiikkia on päätynyt myös joihinkin elokuviin, kuten "The Greatest" (1977) ja "The Warriors" (1979).


title: Mandrill

text: Yhtyeen levyiltä otettuja sampleja voi kuulla hip hop -artistien, kuten Public Enemyn levyillä.


title: Sienivuokot

text: Sienivuokot ("Corallimorpharia") ovat meressä eläviä sienen (etenkin suppilovahveron) muotoisia selkärangattomia, merivuokkojen lähisukulaisia.


title: Sienivuokot

text: Sienivuokot jaetaan kahteen heimoon ja neljään sukuun.


title: Sienivuokot

text: Riutta-akvaariossa ne ovat paljon helppohoitoisempia kuin merivuokot. Ne lisääntyvät suvuttomasti, muodostavat laajoja mattoja ja saattavat viihtyessään levitä rikkaruohojen lailla. Sienivuokot ovat halpoja, ja niitä on monen värisiä ja muotoisia (sileitä ja karvaisia; sinisiä, punaisia, vihreitä ja ruskeita). Ne vaativat runsaasti valoa ja heikon virtauksen.


title: Vuojoen metsärata

text: Vuojoen metsärata oli 1912 Eurajoelle Vuojoen kartanon maille rakennettu kapearaiteinen metsärautatie, joka kulki Eurajoen suulla sijainneesta Verkkokarin satamasta Tokinmaan perälle, lähelle Nakkilan ja Kiukaisten rajaa.


title: Vuojoen metsärata

text: Vuonna 1911 Vuojoki Gods Ab -yhtiön ostaneet liikemiehet Nestor Toivonen, K. A. Paloheimo ja H. G. Paloheimo aloittivat Vuojoen metsissä suuret metsänhakkuut. Rata rakennettiin sen puukuljetuksia varten. Rata oli valmistuttuaan 23 km pitkä. Liikennettä hoiti kolme Tampellan vuonna 1912 valmistamaa höyryveturia.


title: Vuojoen metsärata

text: Rataa rakennettaessa metsästä kaadettiin rautatien molemmilta puolilta 200 metrin leveydeltä kaikki puut, vedettiin ne hevosilla radan varteen ja siitä edelleen junanvaunuissa Eurajoen suulle puutavaran kuljetusta varten rakennettuun Verkkokarin satamaan.


title: Vuojoen metsärata

text: Satamasta puutavara kuljetettiin uittamalla tai proomuilla Raumalle, Vuojoki Gods -yhtiön sahalaitokseen. Saha oli rakennettu vuonna 1912 Sampaanalan lahden rannalle pääosin Vuojoen kartanon 10 000 hehtaarin metsiä ajatellen. Vuonna 1915 perustettu Rauma Wood tuli Vuojoki Gods -yhtiön ja samalla myös Vuojoen metsäradan uudeksi omistajaksi.


title: Vuojoen metsärata

text: Rata työllisti suuren joukon työntekijöitä ja hakkuutyössä arvellaankin olleen talviaikoina noin 1000 ympäri Suomen tullutta miestä ja ajossa noin 500 hevosta. Työmiesten joukossa oli useita kiertäviä hakkuumiehiä, "lentojätkiä", joilla sanotaan olleen levoton luonne. Hakkuumiesten lisäksi töitä riitti rautatiehenkilöstölle, kesäisin radan palovartijoille, tuvanhoitajille, sekä monille muille. Tavaranmyyjät ilmaantuivat metsäkämpille myymään monenlaista tavaraa kuten puseroita, kintaita, paitoja, lakkeja, voita, lihaa, kahvia, pullaa ja leipää. Myyjät kulkivat toisinaan nelipyöräisillä resiinoilla, eli "pottereilla". Helposti syttyvän hakkuujätteen kantamisessa oli mukana lisäksi naisia ja lapsia.


title: Vuojoen metsärata

text: Tilipäivinä kämpille ajettiin juna, jossa oli palkanmaksuvaunu. Vaunuun mentiin sisään yksi vuorollaan, jossa ryöstöyritysten estämiseksi aseella varustautunut tilinmaksaja maksoi työntekijöille palkan. Ulos tultiin vaunun toisesta päästä.


title: Vuojoen metsärata

text: Radalla oli kolme asemaa jotka toimivat samalla metsäkämppinä: "Etukämppä", "Keskikämppä" ja "Peräkämppä". Etukämpän pohjoisen puolella oli yksi majoitushuone, jossa oli makuulavereja kahdessa kerroksessa. Eteläpäässä oli keittiö, josta työntekijät ostivat ruokaa ja jossa he söivät pitkän pöydän pöydän vieressä. Pesutilana toimi sauna, joka lämmitettiin talvisin joka päivä ja jossa kerrotaan syntyneen lähikylien lapsia, metsäjätkien nukkuneen, peseytyneen sekä kuivattaneen märät vaatteensa.


title: Vuojoen metsärata

text: Metsärata oli käytössä vuoteen 1918 saakka. Ratapohja on edelleen valtaosin näkyvissä ja käytössä metsäautotienä. Nykyisen Porintien (E8) vieressä sijaitseva entinen Etukämpän asema- ja metsätyökämppärakennus on ainoa säilynyt radan kolmesta metsäkämpästä. Tuvalla toiminut Kämpän kaffetupa -niminen yritys lopetti toimintansa syksyllä 2011.


title: Antti Erkinjuntti

text: Antti Oskari Erkinjuntti (s. 30. toukokuuta 1986 Rovaniemi) on suomalainen jääkiekkohyökkääjä, joka edustaa SM-liiga:ssa pelaavaa Tapparaa. Hän on Rovaniemen Kiekon kasvatti.


title: Antti Erkinjuntti

text: Erkinjuntti pelasi kaudella 2003–2004 Kärppien B-junioreiden SM-liigajoukkueessa. Kauden jälkeen Erkinjuntti teki paluun kasvattajaseuraansa Rovaniemen Kiekkoon ja saavutti kahden seuraavan kauden aikana yhteensä 70 ottelussa tehopisteet 28+59=87. Myöhemmin hänet nähtiin Kajaanin Hokin riveissä entisen valmentajansa Kai Suikkasen ohella. Suikkanen oli valmentanut Erkinjunttia jo Kärppien junioreissa ja Rovaniemen Kiekossa.


title: Antti Erkinjuntti

text: Jääkiekon Mestis-sarjassa Erkinjuntti onnistui kirjaamaan tulokkaalle hyvät tehopisteet 20+19=39. Näin siitä huolimatta, että hän pelasi pääasiassa kolmos- ja nelosketjuissa ja näissäkin puolustavassa roolissa. Palkinnoksi hänet äänestettiin vuoden tulokkaaksi ja valittiin ykköstähdistöön. Kauden päätteeksi Erkinjuntti allekirjoitti Turun Palloseuran kanssa yksivuotisen sopimuksen nousten näin SM-sarjatasolle perinteikkään TPS:n riveihin.


title: Antti Erkinjuntti

text: Kaudella 2007–2008 Erkinjuntti jatkoi hyviä esityksiään saavuttaen 40 ensimmäisessä ottelussa tehomerkinnät 8+11=19. Myös hänen roolinsa joukkueessa kasvoi, ja pelipaikkaa vaihdettiin joukkueessa alkukauden kolmoskentän laitahyökkääjästä kakkosketjun ylivoimahyökkääjäksi. Erkinjuntti pelasi kauden aikana TPS:ssä yhteensä 58 ottelua, joista keräsi kokonaispistemääräksi 9+16=25 pistettä. Jo juniorivuosilta tuttu Kai Suikkanen oli TPS:ssäkin Erkinjuntin valmentajana. Kaudella 2009–2010 Erkinjuntti voitti SM-kultaa. Erkinjuntti siirtyi huhtikuussa 2011 Tapparaan pelaamaan kaudeksi 2011–2012. Samalla kerralla Tapparaan siirtyivät myös Turun Palloseurassa pelanneet Sami Venäläinen ja kauden 2008–2009 maalikuninkuuden voittanut Jussi Makkonen. Erkinjuntti pelasi Tapparassa kauden 2014-15 loppuun ja siirtyi hopeakauden jälkeen kaksivuotisella sopimuksella Lahden Pelicansiin.


title: Antti Erkinjuntti

text: Kaudeksi 2017-2018 Erkinjuntti siirtyi Sveitsin liigan SCL Tigersiin. Sopimus on vuoden mittainen ja siihen sisältyy myös optio seuraavasta kaudesta.


title: Riverside International Raceway

text: Riverside International Raceway oli moottorirata Riversidessä, Kaliforniassa. Radalla on ajettu IndyCar- ja NASCAR-kilpailuja sekä Formula 1:n Yhdysvaltain Grand Prix.


title: Riverside International Raceway

text: Radalla voitiin ajaa monenlaisia kilpailuja. Kun joitain radan osia suljettiin, saatiin erilainen rata eri kilpaluokkiin. Kolme vaihtoehtoa olivat pitkä rata (5,25 km), lyhyt rata (4,16 km) ja NASCAR-rata (4,16 km). Alkuperäisellä radalla oli 1,8 km:n pituinen takasuora vuosina 1957–1968. Kun rataa suunniteltiin uudelleen vuonna 1969, mutkaa 9 levennettiin ja rataan lisättiin hidas mutka.


title: Riverside International Raceway

text: Rata suljettiin 1989, jonka jälkeen sen alueelle rakennettiin ostoskeskus ja asuntoalue. Uuden kiinteistöalueen läheisyydessä sijaitsee myös Mario Andrettin kunniaksi nimetty Andretti Street -katu.


title: Kari Riipinen

text: Kari Riipinen (taiteilijanimi Riipinen, s. 9. lokakuuta 1952 Helsinki) on suomalainen kuvataiteilija ja valokuvaaja.


title: Kari Riipinen

text: Riipinen opiskeli Taideteollisessa korkeakoulussa 1974–1976. Hän on myös julkaissut musiikkia ja runoja. Vuodesta 1977 lähtien Riipinen on suunnitellut satoja levynkansia muun muassa Tuomari Nurmiolle, Pelle Miljoonalle, Hanoi Rocksille, julisteita, etikettejä, mainoksia ja kirjankansia. Suurin osa Riipisen teoksista on valokuvia. Hän on pitänyt kymmeniä näyttelyitä. Teoksia on muun muassa Helsingin kaupungin taidemuseossa ja Suomen valokuvataiteen museossa.


title: Kari Riipinen

text: Riipinen teki vuonna 1984 levyn "Itäistä pituutta". Levyllä soitti ja avusti moni suomi-rockin kärkinimistä, kuten Pelle Miljoona, Edward Vesala, Tuomari Nurmio, Dave Lindholm ja Jimi Sumén. Hän on ohjannut ja kuvannut Pelle Miljoonan Berliinin matkasta kertovan lyhytelokuvan "Matkalla Tuntemattomaan".


title: Kari Riipinen

text: Riipinen on saanut valokuvataiteen apurahan sekä laatutuen.


title: Kari Riipinen

text: Riipisen ensimmäinen levynkansi oli Kalevalan levyyn Abraham's Blue Refrain vuodelta 1977. Riipisen kansia on esimerkiksi seuraavissa levyissä:


Yhdistyneiden kansakuntien kauppa- ja kehityskonferenssi (UNCTAD, ) on vuonna 1964 perustettu pysyvä hallitustenvälinen toimielin, joka on keskeisin YK:n yleiskokouksen kauppaa, investointeja ja kehitystä käsittelevä osa.


title: Yhdistyneiden kansakuntien kauppa- ja kehityskonferenssi

text: Järjestön tavoitteena on maksimoida kauppa-, investointi- ja kehitysmahdollisuudet kehitysmaille ja auttaa niitä integroitumaan maailman talouteen tasa-arvoiselta pohjalta. Järjestö luotiin kehitysmaiden kansainvälisiä markkinoita, monikansallisia yhtiöitä sekä rikkaiden ja köyhien maiden eriarvoisuutta koskevien huolien pohjalta. Uusi kansainvälinen talousjärjestys oli UNCTADiin liitetty laajamittainen talouspoliittinen ohjelma 1970-luvulla.


text: Nykyään UNCTADissa on 191 jäsentä. Sen päämaja sijaitsee Genevessä. Työntekijöitä on 400 ja vuosittainen budjetti oli vuoden 2008 paikkeilla noin 50 miljoonaa dollaria.


title: Riipinen

text: Riipinen on muun muassa seuraavien henkilöiden sukunimi:


title: Espanjalaisten asutus Amerikassa

text: Espanjalaisten asutus alkoi nopeasti levitä Uuteen maailmaan eli Amerikan mantereelle Kolumbuksen matkojen jälkeen. Niinpä kuningas Ferdinand Katolilainen sääti vuonna 1512 "Burgosin lait" () uudisasutusta varten. Intioiden Recopilaciónin neljännen kirjan kahdestoista luku alkaa Ferdinandin säätämällä lainkohdalla, jossa hän rohkaisee Uuden Maailman asuttajia. Uuden Maailman asuttaminen ei käynnistynyt ilman väärinkäytöksiä.


title: Espanjalaisten asutus Amerikassa

text: Kaarle V, joka hallitsi kardinaaliensa ja neuvostojensa myötävaikutuksella, koetti jo valloitusten alkuvaiheissa toimia niin, että valloituksen jälkeen muodostettavia asutuksia varten olisi olemassa viisaita ohjeita. Vuonna 1523 Kaarle V antoi asuttamiseen ja intiaanien kohteluun liittyvän määräyksen. Saman vuoden toukokuussa hän antoi määräyksen, jonka tarkoituksena oli estää maaomaisuudella keinottelu. Kaarle V ei katsonut suosiolla maiden joutumista kirkonmiesten ja sääntökuntien haltuun.


title: Espanjalaisten asutus Amerikassa

text: Koska lähinnä keskusaukioita sijaitsevat tontit olivat arvokkaimmat, syntyi tonttien jaoista suuria riitoja, josta syystä Filip II näki tarpeelliseksi tarkentaa ja antaa uusia asutukseen liittyviä määräyksiä. Ehdot olivat monelle liian vaikeita noudatettaviksi. Oli helpompaa kuljeskella miellyttävässä ilmastossa ja elää intiaanien kustannuksella. Asiaan puututtiin karkotuksin.


title: Tuukka Pulliainen

text: Tuukka Pulliainen (s. 25. elokuuta 1984 Turku) on suomalainen entinen jääkiekkoilija, pelipaikaltaan keskushyökkääjä. Hän pelasi urallaan SM-liigassa yhteensä 195 runkosarja- ja viisi playoff-ottelua tehopistein 12+23=35 ja keräten 93 jäähyminuuttia. Suurimman osan urastaan Pulliainen pelasi kuitenkin TuTon Mestis-joukkueessa. Hän on kauden 2016–2017 jälkeen sarjan kaikkien aikojen runkosarjan paras syöttäjä sekä toiseksi paras pistemies Mikko Liukkosen kanssa tehtyään yhteensä 443 ottelussa tehot 112+280=392. Pulliainen toimi kaudella 2014–2015 TuTon kapteenina. Hän pelasi urallaan myös Saksassa ja Slovakiassa.


title: Tuukka Pulliainen

text: Pulliainen on Turun Weikkojen kasvatti. Hän pelasi ensimmäiset miesten pelinsä kuitenkin TuTon I-divisioonajoukkueessa jo 15-vuotiaana kaudella 1999–2000. Pulliainen nousi sittemmin TuTon edustusmiehistöön kaudeksi 2001–2002. Tuolloin hän pelasi 17-vuotiaana ensimmäisen kokonaisen Mestis-kautensa ja teki 41 ottelussa tehot 11+8=19. Kesällä Los Angeles Kings varasi Pulliaisen kahdeksannella kierroksella 248. pelaajana. Kaudella 2002–2003 hän teki tehot 15+17=32 ja oli TuTon toiseksi paras pistemies Tuomas Jalavan jälkeen.


title: Tuukka Pulliainen

text: Huhtikuussa 2003 Pulliainen teki sopimuksen TPS:n kanssa. Kaudella 2003–2004 hän jäi vähälle peliajalle TPS:ssä pelaten vain kaksi SM-liigaottelua. Pulliainen palasi lokakuussa 2003 takaisin TuToon. Hänen sopimuksensa oli aluksi mallia "toistaiseksi", mutta Pulliainen pelasi TuTossa lähes koko kauden. Hän pelasi kauden aikana Mestistä myös neljän ottelun verran alle 20-vuotiaiden maajoukkueessa 1+2=3. Kaudella 2004–2005 Pulliainen ei pelannut otteluakaan SM-liigassa. Syksyllä 2004 hän pelasi vuokralla Mestiksen nousijajoukkue Jokipojissa yhteensä 12 ottelun ajan johon siirtyi alkukauden joukkueestaan TPS:n A-junioreista. Marraskuussa 2004 Pulliainen palasi takaisin TuToon. Hän tuli seuraan loppukauden kestäneellä vuokrasopimuksella. Pulliainen teki vuoden mittaisen jatkosopimuksen TPS:n kanssa huhtikuussa 2005.


title: Tuukka Pulliainen

text: Kaudella 2005–2006 Pulliainen murtautui TPS:n SM-liigakokoonpanoon. Hän pelasi tulokaskaudellaan kaikki 56 runkosarjan ottelua ja teki niissä tehot 6+5=11. Pulliainen avasi maalitilinsä SM-liigassa kahdella osumalla 6. lokakuuta 2005 vieraissa Kalevan Palloa vastaan. Tammikuussa 2006 hän teki kahden vuoden jatkosopimuksen TPS:n kanssa. Pulliainen teki kaudella 2006–2007 46 ottelussa tehot 1+1=2. Hän ei kuitenkaan pelannut TPS:ssä toista sopimuskauttaan 2007–2008, kun Pulliainen ja TPS purkivat sopimuksensa elokuussa 2007. Syynä oli se, ettei Pulliainen saanut TPS:stä sopivaa roolia. Hän pelasi kautensa ES Weißwasserin riveissä, Saksan toiseksi korkeimmalla sarjatasolla, 2. Bundesligassa.


title: Tuukka Pulliainen

text: Pulliainen palasi kaudeksi 2008–2009 TuTon riveihin. Hänelle kausi oli menestys, kun Pulliainen teki 43 ottelussa tehot 13+34=47. Hän oli Mestiksen pistepörssin kolmas KooKoon Lou Dickensonin kanssa. Heidän edellään oli vain Pulliaisen ketjukaveri Jarmo Jokila ja Dickensonin ketjukaveri Mikko Liukkonen. Pulliainen oli myös Mestiksen syöttöpörssin toinen. Pulliainen teki vuoden mittaisen jatkosopimuksen TuTon kanssa kesäkuussa 2009 ja kauden edetessä hän viimeisteli samalla opintonsa. Kaudella 2009–2010 Pulliainen teki edellistä kautta kovemmat tehot 15+41=56. Hän oli Mestiksen kolmanneksi paras pistemies, joukkueen sisäisen pistepörssin paras pistemies ja Mestiksen syöttöpörssin voittaja. Pulliaisen kanssa pistepörssin kolmannen sijan jakoivat SaPKon Kalle Konsti ja KooKoon Mikko Liukkonen. Pistepörssin voitti Sportin Lou Dickenson ja toiseksi tuli hänen joukkuetoverinsa Bryan McGregor. Pulliaisen valittiin toiseen tähdistökentälliseen.


title: Tuukka Pulliainen

text: Kesäkuussa 2010 Pulliainen teki yksivuotisen sopimuksen SM-liigajoukkue Hämeenlinnan Pallokerhon kanssa. Se sisälsi elokuun loppuun asti kestävän try-out -jakson, jonka päätteeksi hän sai sopimuksen. Pulliainen teki kaudella 2010–2011 SM-liigan yhden kauden piste-ennätyksensä tekemällä 50 runkosarjaottelussa tehot 3+14=17. Tammikuussa 2011 hän teki 1+1-vuotisen jatkosopimuksen HPK:n kanssa. Pulliainen jäi kuitenkin HPK:ssa vähälle peliajalle kaudella 2011–2012. Hän teki 41 ottelussa 5 pistettä, purki sopimuksensa tammikuun lopulla ja siirtyi Slovakian pääsarjan HC 05 Banská Bystricaan. Slovakiassa hän pelasi 15 runkosarja- ja pudotuspeliottelua.


title: Tuukka Pulliainen

text: Kaudeksi 2012–2013 Pulliainen palasi vuoden mittaisella sopimuksella TuToon. Hän oli tehoilla 10+32=42 joukkueen paras syöttäjä Ville-Vesa Vainiolan kanssa sekä kolmanneksi paras pistemies. Pulliainen sijoittui Mestiksen pistepörssissä kuudenneksi. Hän voitti kauden päätteeksi Mestis-pronssia. Kaudella 2013–2014 Pulliainen nousi TuTon varakapteeniksi ja oli tehoilla 16+36=52 joukkueen paras pistemies ja syöttäjä. Hän jakoi koko Mestiksen pistepörssin seitsemännen sijan Hokin Anthony Guttigin kanssa. Pulliainen jakoi koko kevään 2014 pudotuspelien syöttöpörssin joukkuetoverinsa Antti Virtasen kanssa 13 syöttöpisteellään. Hän voitti kauden päätteeksi Mestis-pronssia.


title: Tuukka Pulliainen

text: Pulliainen pelasi kaudella 2014–2015 loukkaantumisen takia runkosarjassa vain 35 ottelua, mutta hän onnistui tästä huolimatta voittamaan TuTon sisäisen syöttöpörssin ja jakamaan sisäisen pistepörssin voiton Aki Keinäsen kanssa tehoilla 12+32=44. He jakoivat Mestiksen pistepörssin kuudennen sijan SaPKon Mikko Nuutisen kanssa. Pulliaisella oli koko sarjan paras piste per peli -keskiarvo (1.26). Hänet valittiin kauden päätteeksi Mestiksen toiseen tähdistökentälliseen. Pulliainen valittiin kauden aikana myös sarjan lokakuun 2014 kuukauden pelaajaksi. Kauden 2015–2016 hän aloitti loukkaantumisen vuoksi vasta joulukuussa 2015 ja pelasi runkosarassa 20 ottelua.